President a soisel caah amah lilah mual a pho tthan. Trump nih Nancy Pelosi a ti ning cu a fak tuk deuh lo maw?\nNancy pelosi nih President Trump a soisel ning le a thangchiat ning hi cu a mak tuk hrinhrang cang. Mah bantuk in ram hruaitu President a si mi, a tangah sibawi tha tha nih an ven peng mi le an zohkhen peng mi, mah bantuk in a soisel i a thangchiat cu a mak tuk cang. President Trump nih fiangte in a chim ko, amah nawl in mah sii hi a ei mi a si lo, a tangah sibawi thiam nih an chim ning tein a ei mi a si ti a chim cang.\nPresident Trump nih hydroxychloroquine a ei tawn ti a chim mi ruangah fakpi in soisel le thangchiat a si. Nancy Pelosi zong a sum khoh ve ti lo i, President Trump cu fakpi in a rak soisel ve, “Kan President cu a si ko i, kum 73 leng a si cang mi nih, mah bantuk in sii ei cu, Hruhnak pakhat bak a si cang tiin President Trump cu fakpi in a soisel.\nPresident Trump nih Nancy Pelosi bia chim mi cu a celh ti lo ruang si lai, fakpi in a phomh ve i, “Nancy Pelosi hi nu tlamtling lo mi, lungthin a hmang ti lo mi a si. Mental problems ruangah mah bantuk bia hi a chim mi a si. Ka sibawi nih hydroxychloroquine hi COVID-19 lakah i ven nak caah ei ding in a ka ti mi a si. Pelosi nih buainak tampi a ser, buainak a chuahpi mi a tam tuk cang caah a hrut cang lai hi. Hydroxychloroquine hi kum 65-70 leng malaria, lupus zohkhennak ding caah sibawi pawl nih an rak hmang cang mi a si tiin Nancy Pelosi cu fakpi in a soisel. President Trump hi hydroxy ruangah sibawi tampi le Democrat pawl nih an soisel\nWhite House Press Secretary Kayleigh McEnany nih a chim ning ah cun ” President Trump nih hin a ngandamnak kongah zeihlam thup a tim lo, Sibawi pawl nih a her an ti mi pawl cu al lo in a tuah thluamah mi a si. A hman mi ah cun zeihman thup ngei a tim lo mi a si ttin ” Fox & Friends sin ah a chim\nBe the first to comment on "President a soisel caah amah lilah mual a pho tthan. Trump nih Nancy Pelosi a ti ning cu a fak tuk deuh lo maw?"


Mindat ah hriamnam he rak tlaihmi cu June 22 ah an thlah than – Buanchukcho\nMindat ah hriamnam he rak tlaihmi cu June 22 ah an thlah than\nJune 23, 2021 admin RAMLENG THAWNG 0\nMindat ah hriamnam he rak tlaihmi cu June 22 ah an thlah than. Mindat ah a ummi Pu Thang Hnin cu a luancia mi April 15 ah ralhrang rallokap nih meithal he an rak tlaih i thlahnih hnu June 22 zaanlei suimilam 3:00PM hrawngah an thlah than cang tiah theih asi. The Chin Post\nthawngpang dang relchap : Na Mitthli A Tla Ve Ko lai Tiah Ka Zumh : A Fekmi Dawtnak Le Dawtnak Taktak Timi Cu Mah Hi A Si Ko (Tah Bu in Rel A Hau)\n2017 Christmas hlan deuh teah thil a cangmi a si i cu thil a cangmi a thei i a hmu mi paoh cu an mitthli a tla dih i an thinlung a khoih dih hna ti a si. Cucu zeidah si tiah cun i thitumhnak kongah si. Hi thitumhnak kong hi sunglawi ngai in biakinn ah tuah a si lo i Frances Hospital tuah thil cangmi a si.\nA hohmanh nih a dam lai tiah an ruah ti lomi a si i cu ti i a ruat lomi hna sin paoh ah cun khuaruahhar in ai zuam khun. Hmanthlak chung i kan hmuh bantukin nuam ngai in a um i thitumhnak mo thuam ai hrukmi hi Heather a si. A nu pi ka si ve cang tiah nuam ngai in a um i a sikhawh chung thang in a au lio a si.\nHeather le david hi 2015 lioah laam an cawnnak in an rak i thei i cunak in cun an i duh. Cu hnu cun an i duh tuk cang i hohmanhnih then khawh an si ti lo. 2015 lioah khan Heather nih hin hnuk cancer a ngei ti theih a si i cu ti a dam lo ti an van theih bakin cun a dawtmi david nih cun tu i a dam lonak hi amah lawngin cun tuar ter ding cu ka siang lo lawlaw. Cu caah a dam lo ti a theih bu cun nupi caah sawm a timh colh.\nCancer zawtnak in a dam lo lio tak le ka thi la maw ka nung la hme tiah ai ruah lioah cun a dawt bikmi hmanh sisehlaw a nupi caah cun a ka sawm te lai timi cu ka ruah ngam mi a si lo tuk. Cu tin cun zaanah siizung riantuan mi pawl hna cu a nawl hna i Heather cu nupi caah cun a propose tiah theih a si. Cu tin david nih a propose hnuah cun Heather cu a zawtnak cu a zual tuk cang ti a si i David cu a nupi ding simi cancer zawtnak thlop bakin caan a hmang ti theih a si.\nCu hnu hoi ah cun Heather cu a zawtnak nih cun a thluak cu a rak thit tuk cang ti a si i a nung sau ti lai lo ti a si. Mitam deuh nih cun Heather hi October thla chung tiang zongah a dam ti lai lo tiah an zumh .A sinain Heather nih cun mi tuarchel tak nusal bak a sinak cu a langhter ve i Doctor te nih caan sau na dam ti lai lo an ti ko zongah Heather nih cun a si khawh chungin ai zuam i a thinlung der bak lo i a dawt tukmi a pasal si dingmi david kal tak ding cu zeitik hmanhah a ruat bal lo.\nHeather a lung tawn ter tu bik le a duh bikmi cu a dawtmi david he an i thitumh ni bak a hmuh dingmi ding ni cu a si. Cu ti a duh bikmi cu a dawtmi David nih cun tuah piak hrimhrim cu a duh ve caah. December 30 ah an i thitumhnak ni cu a khiah piak. Asinain doctor te nih cun David sinah cun Heather hi na nu pi caah na duh tak tak ko a siah cun December 30 hlanah na i umh hau a zawtnak a zual tuk cang tiah an chimh.\nCu ruangah David chungkhat le theihhngalh nih cun December 22 ah siizungah cun thitumhnak cu an tuah piak hna. David nih cun a dawtmi Heather he an um tinak a donghnak ni bantuk a si caah a har ngaingai tiah a chim. Biakam nak cu an tuah i Heather zongnih cun a celh lo tuk bu cun nu pa biakam nak cu si khawh chungin ai zuam ve i a dongh tiang a chim khawh ve. Heather nih bia kamnak a tuah lio ah cun a maw nu nih cun mitthli he a rak zoh ve.\nBia kamnak a tuah dih i ai lomh tuk ruang i a ban te a thlirnak te cu a maw nu nih cun hman a rak thlak manh. Cu ni cu a donghnak a holhnak ni ah a cang. A maw nu zong nih cun cu ni cu Heather a donghnak ni bantuk a si caah si khawh chungin tleih kan duh tiah a chim. Cu hnu tlawmpal ah cun a thih tak hna. David nih cun ka dawt bikmi na si ko nain na ka kal tak cang. Na celh lo tuk buin na si khawh chungin nai zuam i na caah ka nung lai tiah na ka ti peng. Cu caah cun kei zong nih ka nun chung na caah nun kai zuam ve lai tiah a chim.\nRel law Na Tap Ve Men Ko Lai || Ralzaam Dirhmun In A Chuak i Ralzaam Dirhmun Thiam In A Thi


Ralthawng Cu Lungrualnak Nih A Tei, 2020-25 Zong NLD Ah Vote Pe Rih Ko Uhsih – Chuncha News\n#Ralthawng cu Lungrualnak nih tei; 2008 Constitution remh khawh asi hlan chung poah cu, Azie Party poah ruah ning bantuk in thil a kal khawh lai lo caah, Panglawng Agreement ning in co a duhmi Party vialte i komh hmasa u law, Dawnkhantu ralnganbik nan timi kha doh ti hmasa u,\nCutisilo in Policy Muru aa khatmi Partykhat le khat hmanh nan lung aa khahkhawh lo ahcun, Caandongh tik lawng ah maw kanram aa thlen ne cang hnga ti tiang in ruahnak a um ai…\nNote: States-7 ahcun Miphun Parties nih atei ahhin a phung asi tiah ka ruah. Regions-7 tu ahcun NLD Party nih hin tei dihseh ticu ka duh ngai. Cun nan Target Panglawng cu aa khat ko caah 2020-2025 uknak ahhin Party komh in tuanti kho u law tihi kan saduh tahpi ngaingai hna. (Kei cu Sagaing ummi kasi NLD) Catialtu: Ram Ceu Thang


Rockets in US ralkap umnak Iraq sakhan an kah, 4 hliamtuar | THE CHIN EXPRESS\nRockets in US ralkap umnak Iraq sakhan an kah, 4 hliamtuar\nUS ralkap an umnak Iraq vanlawng ralkap sakhan cu Zarhpini ah rockets zun 8 in an kah i Iraq ralkap 4 hliamh an tong, tiah Iraq ralkap nih thawng a thanh.\nBalad khuapi um Al-Balad ralkap vanlawng sakhan ah ‘Katyusha’ rockets zun 8 an tla i Iraq ralkap bawi 2 le ralkap vanlawng mong 2 hliamh an tong, ati. A kaptu cu ho te dah an si, ti balte a chim lo.\nBalad khuapi cu Iraq khualipi Baghdad chaklei meng 50 hla ah a ummi khua asi. Al-Balad sakhan cu Iraq ralkap vanlawng F-16 pawl an chiahnak asi, F-16 vanlawng cu Iraq nih US sin in a cawkmi an si.\nMah sakhan ahhin US ralkap phu hmete an um ve nain, liamcia zarh in US le Iran huatnak a linhsat cangka in tam deuh cu hmun dangah an ṭhial cang hna.\n“Iran nih a tlerh hnu in US ruahnak petu pawl, Sallyport le Lockheed Martin rianṭuan pawl, le vanlawng zohkhenhtu pawl 90% cu Taji le Erbil ah an ṭhial cang hna,” tiah min langhter duh lomi ralkap pakhat nih AFP media thawngla sinah a chim.\n“Al-Balad sakhan ahcun US ralkap 15 leng hmanh an um ti lo,” ati.\nKan hnu zarh zongah US ralkap an umnak Iraq sakhan 2; Al-Assad le Erbil cu Iran nih missiles zun 22 in a rak kah nain hohmanh hliam tuarmi an umlo.\nLiamcia thla 3 hrawngin US ralkap umnak Iraq sakhan pawl ah rocket le mortar an tla pah lengmang nain Iraq rakap deuh hliamh an tong, nain US ralkap nih a hlanmi US rammi 1 thah a rak tong ve.\nA thihmi ruangah rockets kaptu Iran-ṭanh tapung pawl cu US nih vanlawng bomb in a kah hna pinah anmah pawl a tukforhtu Iran ralkap bawi le a zultu pawl an i citmi motor zong Iraq khualipi Baghdad Airport lengah drone in a kah i an thi.\nIran nih kan hnu zarh ah US ralkap umnak Iraq sakhan 2 a kah cangka in ‘lehrulh ka cham khawh cang (ka kap ti lai lo)’ ati cang ko nain Iraq um Iran-ṭanh pawl nih US cu lehrulh kan cham lai an ti peng i US ralkap umnak sakhan pawl cu rockets in kah dingin an ngiar peng.\nUS le ramdang tanzung an umnak Hmun Him (Green Zone) pawng zongah rocket an tla. Iran-ṭanh pawl nih an kahmi rockets an si. Mahka hmun cu ramdang ralkap pawl zong an umnak asi.


Breaking News:Hakha Khua Khua Ci A Mui Than E Thlacam Bawm Cio Hna U Sih – Lai Lungrawn Post\nNovember 7, 2021 November 7, 2021 admin Thawngpang\nBreaking Dalaan ruang ah Hakha Haithlan ah Kawl ralkap nih bomb le meithal puah, khuami 2 tlaih, inn pakhat bauh Nihin November 7 zaanlei Dalaan nih phuan ruang ah Kawl ralkap pawl Hakha Haithlan ah an kal i meithal le bomb an puah khuami 2 zong an tlaih hna, tiah kan theih.Hi thil a can hi 2:40 PM in 4:00 PM tiang hrawng a si i meithal cu zuun tamlak an puah. Bomb voi khat an puah fawn. Khuami pahnih an tlaih hna. Cun, Tin Tin pa Thlang um Sang inn zong an bauh i thilri an laak. Hihi Dalaan nih Haithlan ah ral an um tiin a chimh ruang ah a si tiah khuami pakhat nih The Hakha Times ah a chim. Nihin ah Kawl ralkap nih an tlaih i an kalpi mi hna hi aho.\nCNA Bawi no Kan miphun le ram ca i na nunnak na peek mi cung ah na phu kan hlam lai


Ka zoh thla tuk mi ka u fa nu – Hakha Cherry\nKa zoh thla tuk mi ka u fa nu\nKa zoh thla tuk mi ka u fa nu ..Ka fa na lung put le na khua khan ning te hi ka lawm tuk ee.MASK a thitmi an sianginn ah a zuar i a hmuhmi phaisa dihlak CNF/A a hlut hna\nHi bantuk in Miphun le ram dirhkamh ding rian aa fiannak hi Pathian asi. Lawmh um kho tuk. Bawipa nih a hmai lei nun lam ah mit hmuh khawhmi thluachuah siseh mit hmuh khawh lomi thluachuah siseh pe chin lengmang ko seh.Ka dawt tuk mi U Thlum.\nAdang relthan:Keimah hi Political experts ka si lo. Politics kong ka chim tikah keimah pumpak hmuhning te kha a si. Tutan ka ttial dingmi hi 100 ah 100 ka palh kho. Asinain, ka hmuhning kan share ve hna.\nNizan ah khan “Mandate” le “recognition” ka tial. Tutan cu Legal or validate tiah ka von peh tthan lai.\nCRHP nih 2008 phunghrampi an hrawh ko ttung ahcun, ziah ASSK hi President ah an thim ko hnga lo? an ti. 2008 phunghrampi kan hrawh an ti nain NUG cu 2008 phunghrampi ning deng in an kal fawn tung tiah a timi zong an um. Mah issue hi ruah awk ngaite a si. Asinain “Legal“ or “Validated” timi biafang hmang in, zeitindah NUG hi dotla cozah a si khawh lai i, UNO/international communities zong nih dotla Cozah ah an pawm khawh lai? timi view in zoh tthiam a herh.\nZeibantuk pangpar paoh a kung loin an par kho lo. Cucaah, 2008 phunghrampi cu a chiat tuk ko bu ah dotla phunghrampi ah cohlang cangmi a si caah, 2008 phunghrampi ning in NLD nih a tei i, ralkap nih 2008 phunghrampi buar in uknak an lak timi nunter a herh i, CRPH in NUG zong hi 2008 phunghrampi ningin, teinak a hmuhmi, People Mindate a ngeimi an sinak kha pehtlaih ter in, validated thate in a ngeimi Cozah an sinak kha itlaih thiam a biapi tuk lio caan a si.\nRalkap, SAC pawl hi illegal/ Terrorist ah chiah khawhnak ding ahcun, validated a ngeimi 2008 phunghrampi a buarmi, phunghrampi leng i amah duhsalam in a cawlcangmi, hram/ root a ngei lomi pangpar/tapung bantuk an sinak kha langhter khawh a herh.\ncucaah, CRPH nih 2008 phunghrampi cu kan thah an ti tikah, a thi colh tinak siloin, phunghrampi thar an ttial hlan chung, phunghrampi thar ttialmi kha validated/ referendum an tuah khawh hlan chung paoh cu, 2008 phunghrampi hi an hmang lo zong ah legal/dotla cozah an sinak langhternak caahcun 2008 phunghrampi hrihram hi thlah/chah thlu awk a ttha lo. Dotla ah cohlang cangmi 2008 phunghrampi ning in, NUG hi mipi thimmi cozah, a dikmi Cozah kan si, ti kha fekte in itlaih thiam a biapi tuk lio a si.\nCucaah, November election ah mipi nih thimmi Cozah cu, NUG hi an si i, NUG hi legal cozah cu an si timi fekte in itlaih thiam in, ralkap tu hi 2008 phunghrampi leng ah chuah khawh a biapi tuk lio a si. Cutin an tuah khawh ahcun, NUG nih an term chung ah Federal Democracy phunghrampi thar an ttial lai i, referedum an lak khawh hnu ah a dikmi election cu NUG nih an tuah tthan hnga. Mahhi tulio kan politics nih a kal ningding a lam cu a si tiah ka hmuh.Credit-Zasang Cinzah\nKa zoh thla tuk mi ka u fa nu .\nMisual ralkap pawl uniform hruk loin an vaak


REV HOI CUNG TUM A LUNG ARAK FAK NGAINGAI KO, VIDEO RAK ZOH CIO UH – The Chinlung Post\nREV HOI CUNG TUM A LUNG ARAK FAK NGAINGAI KO, VIDEO RAK ZOH CIO UH\nRev Hoi Cung Tum nih atu lio Myanmar rampi thimnak kong he pehtlaiin NLD Party le hruaitu hna a hmuh ning pawl cu a tanglei ah a tawifiannak in kan rak langhter. Video kan rak tar chih ko caah tling deuh in ngaih duh mi nih video zoh chih khawh si. Ramkhel kong hi ka cuanh tawn. Kei zong hi ram a daw bak mi ah ka chia i, ka dawt le dawt lo cu tah awk a ttha lo i, keimah hmuhnak ahcun ram a daw bak mi le miphun a ttanh bakmi ah ka ruat ve.\nCun, NLD zong ka party an si i, an party ka si ve ka ti lai cu. NLD hruaitu bik simi Daw Aungsan Suh Kyi cu ka upat bak mi a si. Thil tampi ka theihmi le hmuh mi ka chim lai lo nain chim ka duh mi cu Kan pi hi nitlak ram ruahnak a ngeimi a si.Kan pi hi tluk ruang tein khuakhan lairel a thiam mi a si pinah nuhrinnak zong in mifim taktak si i, Kawlram hruaitu hna lak ahcun amah lawng hi nitlak lei ruahnak a ngeimi le Democracy ruahnak a ngeimi a si.\nRamdang ah ca a cawng ve lomi nih cun ramdang ruahnak ngaih khawh si lo i, amah pumpak hi cu ka ruahmi le ka upat mi a si. Sinain ka theih lo zong si kho men, a rianttuan pi hawi ding an dirpi kho lo.Cucaah kan pi khi nikhat khat ahcun a rian in a dinh caan a phan te lai i, a dinh hnu cun NLD zong a dih ve lai,”tiah ka ruah. Zeiruangah kan ti si ahcun amah lawng hi ruahnak kau ngeimi a si. A ttuan pi hawi chung in amah bantuk ruahnak ngeimi an um lo.\nNLD an kai hnu cun Laitlang ah ah duhlonak (Sandah) an piah mi a tam ngai cang, hi nih kan ram tthatnak a langhter tu a si. Mah cu NLD cozah kai hnu in kan ram tthat deuhnak a langhnak a si. Asinain JCB nih inn an hrawhmi ka hmuh tikah mah hi thil tuah loin hinak lamttha an hmu hnga lo maw timi ka ruat. An rianttuan kum dongh lei ah ai dawh lo tukmi tuahsernak in an donghter i, hi tluk sifak mi Laimi inn an hrawhmi cu JCB mawngtu pa zong zuu thawltan tel an dinter lo cun a hrawk ngam lai lo, keimah sining law zuu din lo cun ka hrawk ngam hrim lai lo.\nCun, JCB ngeimi sining law kha lio ah khan ka JCB aa tel hnga lo.Mah inn an hrawhmi nih khan zeitluk in dah ranm a sersiam i, rak hrawk hna hlah sehlaw mah nih khan ram kha zeitluk in dah a hrawh hnga timi bia ka hal. Keimah hruaitu sining law mah inn sak kha ka sianh hna lo hmanh ah lamdang ka kawl ko hnga timi ka ruat. Kha lio caan kha ramdang ah ka um lio si i, inn an hrawh lai ah khan pastor pawl an rak sawm hna i, ruahnak an hal ko hna rua.\nNLD hruaitu hna nih mah inn an hrawh lai ah pastor pawl an sawmmi hna cu an fimtuk ka ti. Biakam hnu chan zongah siangpahang nih prophet pawl an sawm tawn hna, siangpahrang pawl zong Pathian duh mi an si lo zongah an tuah dingmi ah Pathian duh lo ning in thil kan tuah sual lai maw? tiah Pathian rianttuantu pawl an sawm hna bantukin NLD hruaitu zong nih pastor pawl an sawm hna.\nCu tikah ruahnak petu dingah ah an sawmmi hna pastor pawl nih inn kha hrawk/tthet uh an rak ti rua, pastor pawl nih inn kha hrawk uh, tthet uh an ti hna. Kha inn rawhnak ah biachahnak a tuah tu hna hi pastor nan rak si diam.Kei mah lio kha ramleng ka um lio si tikah ka theihmi bia hi a dik lomi zong si kho men, ka palh sual si ahcun a theihmi a palh tiah ti te ko uh.\nPastor pawl ruahnak an in hal hna hnu ah pastor pawl nih inn hi hrawk ko uh.Inn hrawh hi miphun dawt si ko tiah an chim tikah mah lio kha um ning law ka bia an ngaih le zulh duh o cu ka thei lo, nain inn hrawh loin lamdang tu kawl in thlacam rih tuah hna usih,”tiah ka ti ko hna hnga. Tlamtling tein Video zoh a duhmi caah hika te hi voikhat in hmat law tlingtein na ngeih khawh lai rak ngaicio uh atthatuk in a tling taktak\nCNLD NAN RAK VOTE LO CUN TANGKA KAN KUAT TI HNA LAI LO ATI HNA


Malaysia um refugee pawl cu 'CanSino' raikhamsi chunh an si lai | THE CHIN EXPRESS\nMalaysia um refugee pawl zong raikhamsi chunh an si ve ko lai. CanSino raikhamsi chunh an si lai, tiah Malaysia cozah nih a thanh.\nMalaysia Rampumpi COVID-19 Raikhamsi Chunhnak Vuanci Pu Khairy Jamaluddin (hmanthlak chung angki raang) nih, “CanSino raikhamsi cu hmai thla ah a phan lai,” tiah a chim.\n“CanSino raikhamsi cu voi 1 lawng chunh haumi si caah ralzaam chunh awk ah aa tlak deuh.\n“Ralzaam pawl cu voi 1 lawng chunh a haumi raikhamsi chunh ah a fawi deuh. Ralzaam pawl cu cozah nih ton an fawi lo caah voi 2 chunh haumi raikhamsi chunh cu a har ngai,” tiah June 21 ah Bukit Jalil Certual i raikhamsi chunhnak hmun ah media pawl a chimh hna.\nVoi 1 lawng chunh a haumi China ser CanSino le US company Johnson & Johnson sermi raikhamsi cu Malaysia cozah nih poipang lakhruak ton ahcun thil sining hoih in hman dingin a cohlan hna.\nPu Khairy nih, “Raikhamsi chunh hi cozah nih usa kan pekmi asi, cun ralzaam pawl zong chunh ve hna ding hi 2nk usa kan pekmi si,” ati.\nNizaan ah Malaysia Nuhrin Covo Bu (Suhakam) nih, “Ralzaam pawl hi COVID-19 raikhamsi chun ve hna,” tiin cozah a hal.\n“Raikhamsi na chunh hna tikah tlai hna hlah,” ati.\nAtu hi Malaysia rammi pawl cu raikhamsi an chunh cuahmah hna liopi asi. Voi 2 chunh a haumi China ser Sinovac le US ser Pfizer le UK ser AstraZeneca an chunh hna.\nAtutiangah an rammi ting 40 (4 million) hrawng cu voi 1 cio an chunh cang hna. Voi 2 tling tein chunh cangmi 1.6 million hrawng an si. Malaysia rammi dihlak cu 32 million an si, nain kum 11 tang ngakchia cu chunh an si lo.


Pathian Nih Zei Bantuk Sining Hna Dah A Ngeih: Pathian Hi Zei He Dah An I Lawh?\nBia halnak: "Pathian Nih Zei Bantuk Sining Hna Dah A Ngeih: Pathian Hi Zei He Dah An I Lawh?"\nBia lehnak: Bible nih Pathian a sining le zei he dah aa lawh timi a kan chimh. Bible hi um hlah seh law, Pathian kong kan chimrelmi hna hi kan ruahnak menmen an si hnga i zumh awk taktak a tlak hnga lo. Asinain Pathian nih Bible ah a sining kan hngalh awk ah a herhmi vialte cu a kan pek dih. Pathian nih rak ka hngal hna seh ti hi a kan duhpiakmi a si. Pathian sining dik tein chimrel khawh hi Pathian nih a duhmi a si (Job 42:7). Pathian sining `ha tein thei huaha loin biak hi siasal biak he aa khat (Exodus 20:3-5).\nPathian nih amah kong aa phuanmi lawng hi kan hngalh khawh. Aa phuan lomi cu kan hngal kho lo i tuak zong a hau lo. A si loning hna in kan chim sual lai i Pathian a si lomi hna kha Pathian bantuk ah kan ruah lai. Pathian sining pakhat cu “ceunak” a si, asullam cu kan hngalh khawhnak ding ah amah tein aa phuangmi Pathian a si (Isaiah 60:19; James 1:17). Pathian nih aa phuannak biaphuan hna hi kan daithlanh ding an si lo. Vawlei ser hramthoknak, Bible, Bia kha taksa ah a cang ti bantuk hna nih hin Pathian hi zei he dah an i lawh timi a kan chim.\nPathian cu a kan sertu a si i kanmah cu a sermi kan si (Genesis 1:1; Psalm 24:1). Amah muisam keng in sermi kan si. Minung hi a sermi vialte lak ah a sang bikmi hmun ah chiah kan si, uktu le zohkhenhtu dirhmun pek zong kan si chih (Genesis 1:26-28). Sualnak nih sermi thil vialte hna cu a mawtter dih hna, asinain Pathian rian`uannak cu a hrawk kho dih lo (Genesis 3:17-18; Romans 1:19-20). Sermi thil an i dawhnak, khuaruahhar an sinak, an nganning le ningcang tein an umning zoh tikah Pathian thang`hat lo awk a `ha lo.\nPathian min hngalhnak nih Pathian hi zei dah a lawh timi tampi kan hngalh khawh lai. Cucu a tanglei bantuk in an si:\nElohim – a `hawngmi (Genesis 1:1)\nAdonai – Bawipa, Bawi le sal pehtlaihnak (Exodus 4:10, 13)\nEl Elyon – A sang bikmi, a `hawng bikmi (Genesis 14:20)\nEl Roi – Zeizong vialte a hmu khotu (Genesis 16:13)\nEl Shaddai – Lianngan Pathian (Genesis 17:1)\nEl Olam – Zungzal a nungmi Pathian (Isaiah 40:28)\nYahweh – Keimah cu zungzal in a ummi ka si (Exodus 3:13, 14).\nPathian cu a hmun zungzalmi a si, a sullam cu hramthawknak le donghnak a ngei lo. A thi kho lomi a si i limit a ngei lomi a si (Deuteronomy 33:27; Psalm 90:2; 1 Timothy 1:17). Aa thleng bal lomi le bochan awk le zumh awk aa tlakmi a si (Malachi 3:6; Numbers 23:19; Psalm 102:26, 27). Pathian hi aho he hmanh in tahchun ding a ngei lo, a sining le a rian`uannak ah amah bantuk in thil a ti khomi an um. A tlingmi Pathian a si, a sullam cu chambaunak a ngei lo (2 Samuel 7:22; Psalm 86:8; Isaiah 40:25; Matthew 5:48). Kan hngalh awk ah a `ha lomi le kawl awk a `ha lomi Pathian a si (Isaiah 40:28; Psalm 145:3; Romans 11:33, 34).\nPathian cu a dingmi a si, a sullam cu a dik lomi thil tuah a duh lo. Thleidannak a ngei lo i aho hmanh upat deuhmi minung a ngei lomi a si (Deuteronomy 32:4; Psalm 18:30). Pathian nih tuah khawh lomi a ngei lo, cun amah a sining loin zei hmanh tuah a duh lo, asining hoih tein rian a `uanmi Pathian a si (Biaphuan 19:6; Jeremiah 32:17, 27). Pathian cu khawika paoh a ummi a si. Asinain Pathian hi zeizong vialte cu a si lo (Psalm 139:7-13; Jeremiah 23:23). Pathian cu zeizong vialte a hngalmi a si, a hngalh lomi a um lo, hmailei ah a um te dingmi zong a hngalh dih cia, cucaah zeizong vialte a khanmi le a tuahmi ah palhnak le tuahsualnak a ngei lomi Pathian a si (Psalm 139:1-5; Ptb. 5:21).\nPathian cu pakhat a si; Pathian pin ah a dang Pathian an um ti lo. Pathian lawnglawng hi minung kan sining a hngal dih tu le duhnak a tlinter khotu bik a si. Pathian lawnglawng hi biak awk aa tlakmi le pumpek aa tlakmi a si (Deuteronomy 6:4). Pathian cu a thianghlimmi a si, cucaah Pathian nih sualnak le palhnak dantat loin a um lo, zei ca ah tiah a sining he aa tlak lomi an si. Kan sualnak ngaihthiam awk Jesuh Khrih kan ca ah a thihternak a si. Kanmah nih kan sual dingmi kha kan tuar ding a si, zungzal in a thi dingmi kan si, hell ah a zungzal in a tla dingmi kan si, asinain Pathian nih a kan dawt caah kanmah kha dantat loin a Fapa Jesuh Khrih a kan pek (Exodus 9:27; Matthew 27:45-46; Rome 3:21-26).\nPathian cu zeizong vialte cung ah nawlngeitu bik a si. A sermi thil vialte hna nih Pathian khuakhannak kan thleng kho lo (Psalm 93:1; 95:3; Jeremiah 23:20). Pathian cu Thlarau a si, hmuh khawh a si lo (John 1:18; 4:24). Pathian cu Thumkomh Pathian a si: Pa, Fa Le Thiang Thlarau, an sining aa khat dih, an `hawnnak le sunparnak zong aa khat dih. Pathian cu biatak a si, thurhnomhter khawh a si lo, lih a chim kho lomi Pathian a si (Psalm 117:2; 1 Samuel 15:29).\nPathian cu a thianghlimmi a si, sualnak he aa ralkahmi a si. Pathian nih thil `halo a hmuh i a thin an hunter. Pathian cu a alhmi mei bantuk a si (Isaiah 6:3; Habakkuk 1:13; Exodus 3:2, 4-5; Hebrews 12:29). Pathian cu velngeihnak a ngeimi a si. Rak ka hngal hna seh ti a kan duhmi Pathian a si (Exodus 34:6; Psalm 31:19; 1 Peter 1:3; John 3:16, 17:3). Pathian cu hramthawknak le donghnak a ngei lomi a si bantukin minung nih Bible nih a chimmi pin ah kan hngal kho ti lo. Bible lawnglawng in Pathian hi aho dah a si, zei he dah an i lawh, zei bantuk ziaza dah a ngeih timi kan hngalh khawh. Asinain Bible nih Pathian kawl hi a kan fial lengmangmi a si. A zungzal in Pathian kawl hi ngol hna hlah usih (Jeremiah 29:13)!


Uico Ralkap Pawl Anpu Aung Aung Nih Lahkhah A Pek Khawh Ti Hna Lo Caah Hakha Ah Tangka An Fir - DUHNUNG PAR\nMifir ralkap pawl nih Hakha ah tangka an fir mi hi rak zoh hmanh! Pu Ngun Hup te Tangka Ting 10 MMK le Thilri Dangdang SAC Ralkap nih an Lakpiak Hna. Nihin chun Hakhathar ah SAC ralkap nih luh hnawhnak an tuah lio ah Pu Ngun Hup te chungkhar tangka ting 10 MMK le thilri dangdang an lakpiak hna, tiah kan theih.\nPu Ngun Hup te inn an bauh i tangka ting 10 MMK, an fapa nupi tthit lio i laksawng thilri bizu khat, Laithil an fimnak thirkuang kuang 2 le 125 Motorcycle pakhat an lakpiak hna. Cun, inn dang an bauhmi zong a um rih i, thilri pawl an i kalpi, tiah khuami pakhat nih a chim.\nNihin chun Hakhathar an luh hnawh lio ah Hniarlawnthar Gospel Khrihfabu pastor saya Sang Awi telh in pa pasarih an tlaih hna, tiah thawng kan theih. Credit: The Chin Journal, May 6, Hakha\nZualko thawngpang hi relchap rih ko: Lai Tlangval Pahnih Htilin Khua Pawng ah Thah an Tong :Gangaw peng, Oh-hlah khua ah a ummi Lai tlangval pahnih Cung Zung Thang (kum 24) le Jonathan (kum 17) cu May 4 ah Gangaw peng, Htilin khua lonh ah thah an tong, tiah Oh-hlah khua Laimi pastor saya Van Uk Thang nih The Chin Journal ah a chim.\nCung Zung Thang, Jonathan, Tha Nge le a dang an hawipa pakhat hi Haa ser thiam an si i, Magwe ramtthen chung khua kip ah i chok in haa a sermi an si.\nHtilin hrawng ah SAC ralkap le mipi kahdohnak a um tik ah an umnak Oh-hlah ah rak tlun ding in May 4 ah an rak i thawh.\n“Htilin khua lonh i SAC ralkap le mipi an i kah lio he an i tong i an pali ning in an tlaih hna. Cung Zung Thang le Jonathan cu an thah hna i mei in an khangh hna,” tiah saya Uk nih a chim.\n“Tha Nge hi a zaam kho i nihin zinglei ah Oh-hlah khua ah a takpum hliamhma khat he a phan. Cun, an hawipa pakhat hi a thi cang rua tiah an kaltak. A rak thi lo i pawngkam khuami nih an bawmh i khua lei phone an kan chawnh hnu ah nihin chun ah khan kan vung lak,” tiah min phuan duh lo Oh-hlah khua upa pakhat nih The Chin Journal ah a chim ve.\nAtulio Htilin hrawnghrang kahdohnak ruang ah buai tuk in a um lio a si i, mithattu hna i SAC ralkap maw an si, mipi lei dah an si timi zong fiang in an thei hna lo.\nA rak zaam khomi Tha Nge le a hawipa zong hi hliamhma fak ngaiin an tuar caah biahal awk zong an ttha lo, tiah saya Uk nih a chim.\nThah a tongmi tlangval pahnih lak ah Cung Zung Thang hi Lungraang khuami a si i, a nulepa hi Oh-hlah khua ah hlanlio piin a rak pemmi an si.\nNgaihchiatnak a tongmi Cung Zung Thang le Jonathan te chungkhar tthutpinak zong tu zaan ah kan tuah, tiah saya Uk nih a chim chap.\nMay 5, Yangon\nBREAKING: Kawl Ralhrang Nih Hakha Ah Pastor Pakhat Zong An Tlaih Chih Cang\nTotal views : 1791901


Falam Le Natchaung Karlak Khuate Pawl Cu Ralhrangbu Nih Hriamnam Phunkip An Kah Hna – Thechinlandtoday\nFalam Le Natchaung Karlak Khuate Pawl Cu Ralhrangbu Nih Hriamnam Phunkip An Kah Hna\nadmin July 2, 2021 Leave a Comment on Falam Le Natchaung Karlak Khuate Pawl Cu Ralhrangbu Nih Hriamnam Phunkip An Kah Hna\nTuzing Falam peng Natchaung-Waibula-Falam kar motor lamcung um khuate pawl ah SAC ralkap pawl hna cawlcangh ning thawngpang vun theih cu a poi taktak.SAC ralkap pawl hna nih an neih mi hriamnam phuntling in an kah hna ca ah khuami hna cu hmun kip le kakip ah hmunhim nak kawl in an zaam hna tiah The Hakha Times nih a vun tar langh.\nRelchap: Falam peng ah Kawl ralhrang an i chawklet lengmang le mipi lungrethei in an um. Kawl ralhrang pawl cu kan vawlei le kan ram cia ah an duhpoh um cu a si kho lo tiah CNDF Pasaltha pawl nih an phomh hna i, Ralhrang 10 an nawn hna i, hliam a tuarmi an tam taktak tiah theih a si. Cun CNDF pasaltha cu minung 4 nih nunnak an pek ve i, hliamtuar pathum an si ve.\nKawlram MPT Telenor Le Ooredoo Hmangmi Telenor Company Cu Myanmar In A Chuak Cang Lai →\n← KIA Brigade 8 Le KLPDF Hna I Fonhbin Ralhrang Phu Hna Cu Tu Chunah An I Phomh


A voi 2nak eidin hmanthlak/ Food of America 2 – welcome!\nA voi 2nak eidin hmanthlak/ Food of America 2\nNili ni phanh hi a nuam tuk ka ti. A ra laimi ninga ni le weekend donnak ah a tangmi eidin hmanthlak pawl kan zoh hna lai mu? US lio ta tthiam a si rih ko, ka lim kho bak rih lo :D. Thil dang kong ttial ka duh cang nain a ka doh, fim ka duhmi memory pawl a tlawt lai ti ka phang i si. OK! Hmanthlak deuh in si rih seh!\nNumber 10 a si lai cu ti?\nKapa Stanley pa tuahmi danpauh @ Frederick, Maryland\nA thaw bak. Kanu Law (Stanley nu) nih dessert ah shweyinaye a tuah i a thaw tuk hoi i a tuah dan ka hal len. Ka tuah chun te lai i a chuah ahcun kan bu ngakchia pawl ka tuah piak te hna lai ka ti.\n12. A thaw tuk ka ti nain Huppi nu chimnak ah cun an biatak an chuah rih lo, ti si ;).\nKa u Iangku le Huppi nu chuanmi\nKuate le Lianlal danghmi sushi\nA tam ning le an i dawh ning bak cu, an rak put bak khin ka ril pawl an laam thluahmah.\n14. Mah hi New York ah Espen te he kan eimi a si i a thaw tuk i kan lau ngaimi a si. Ziah kan lau ti ahcun a thaw lai ti kan ruat tuk lo i a si. Asian a si lomi hawi le he khualtlawn tti tik i buai pah tawnmi cu zeidah kan ei hna lai timi khi a si i mah te hin cun kan lung aa tong ngai hna. Texas grill timi a si i Chelsea ah a um.\n15. A Zing cahmi shan khohsuai a si (ko rua) i a mui tluk cun a thaw lem lo. Aa dawh tuk i post ve bia!\nEidin kong he pehtlai in cun za pah rih ko sehlaw, aw… a zat hlan deuh te ah, pakhat a pam tuk ka timi cu kawlrawl hi a langhlat in ka mit a thi tuk tawn, ei zong kaa ngaih tuk. Nain nai khual ka tlawn ah kawl rawl a tam ngai nak Indiana ka phanh ahcun khuadang i ka ei ciami pawl kha a rak tam tuk cang i ka paw nih a chei ti lo. A chei ti lo ti tikah, na ei ti bak lo maw ti ahcun ei ko hen ta, nain ka system nih a thawt dan a lung a fiang theng ti lo. Mah cu a pam ka timi a si :D.\nUS i hman ngaimi chaphiat pawl belte kaa ziak lo ngai, kutttawlnak, khengttawlnak, ti pawl khi mu. Ka kut a ka ei dih; nai ah Caroline nu he chaphiat kong kan ceih i acid aa tel i a si hnga maw a ti, Norway ah chuahmi ahcun acid telh an khap a ti. Ka thei bak ve lo. Nain, mah post hi cu za rih seh law!\nPosted on June 30, 2016 September 14, 2017 by myborspPosted in Hmuhton (Open Diary)Tagged burmese food, Chin Style, Danpauh, Sabuti, Shan noodle, Shweyinaye, Texas grill\nPrevious Previous post: Eidin Hmanthlak Pawl/ Food of America – Part 1\nNext Next post: Pathian nih Joshua he a kan chimhmi


UN nih nizan kong ralhrang nih minung 35 mei in an kangh hna ruang ah emergency meeting a auh. – Onlinenungak\nminung 35 mipi sawhsawh ralhrang nih khangh mi hna kongah Unied Nation Myanmar nih emergency meeting a auh,an meeting an cei mi cuh,mipi sawhsawh sualnak a nei lo minung 35 an khangh hna aruang asi,hi UN myanmar nih ralhrang pawl cu dantatnak pek a duh hna.\ncu lawng si lo in kawlram chung poh ah a um mi hriamnam a tlai mi le ralthuam a hruk mipoh ralhrang kahdoh ding le dantatnak pek ding in a sawm fawn hna,hngakchia le nu sualnak anei lo kah thah le kut thlak hi ka duh lo,cu ca cun an rannak in an dik lo man hi kan cham ter awk asi tiah an chim chap.\na nliions in kan um nak kan ram myanmar mi vialte le kan riantuan hawi kan ram mipi nih bawmh le chan kan hau rih ko,kan dir pi hram ko uh,kan ram nih daihnak le Democracy kan hmuh hlan tiang ti zong ah an statement sawmnak an nawl rih fawn.\na tu bantuk in mipi an khangh that hna ruangah kawlram ah hruaitu the united nation a lung tling lonak le rian tuan ding biakhaih tuah asi.


Jeremiah 27:12 NIV/NIV - I gave the same message to Zedekiah king of Judah. I said, "Bow your neck under the yoke of the king of Babylon; serve him and his people, and you will live.\nOnline Parallel BibleJeremiahJeremiah 27Jeremiah 27:12 Parallel Version\nJeremiah 27:12 NIV/NIV - Online Parallel Bible\n<< Jeremiah 27:11Jeremiah 27:12Jeremiah 27:13 >>\tBible Study ToolsAboutQuick Reference DictionaryOnline Bible SitemapLink to UsBible Reading PlansOnline Parallel BibleNew International Version Bible (NIV)King James Version Bible (KJV)Advertise with Us


Chin Ramkulh Pengkip Biaknak Cazin; Paletwa Ah Islam 104 An Um - THE CHINLAND POST\nChin Ramkulh Pengkip Biaknak Cazin; Paletwa Ah Islam 104 An Um\nCity Hunter| 2018 May 11| Chin ramkulh chungah biaknak paruk an um; Buddha, Khrihfa, Muslim, Hindu, Laipian le Khuahrum an si. Islam biaknak hi Paletwa ah an tambik i 104 an si tiah Chin ramkulh biaknak lutlai zung nih 2016 April 1 in 2017 March 31 kar an lakmi cazin ningin kan theih. Cu hna cu;\n1. Hakha peng: Khrihfa-47,739, Buddhist-608, Laipian-30.\n2. Thantlang peng: Khrihfa-50,316, Buddhist- 47.\n3. Falam peng: Khrihfa-46,943, Buddhist-1025, Islam-1, Hindu-48,\n4. Tedim peng: Khrihfa-83,838, Buddhist-652, Laipian-2899.\n5. Tonzang peng: Khrihfa-32,130, Buddha-169, Laipian-101.\n6. Mindat peng: Khrihfa- 28,198, Buddhist-13,039, Khuahrum-1303.\n7. Matupi peng: Khrihfa-51,090, Buddhist-467,\n8. Kanpetlet peng: Khrihfa- 14,315, Buddhist-6649, Khuahrum-259,\n9. Paletwa peng: Khrihfa-52,443, Buddhist-44322, Islam-104, Hindu-30 an si.\nChin ramkulh ah milu rel cazin ning in Paletwa hi an tam bik i Kanpetlet hi an tlawm bik. Paletwa peng ah milurel-96, 899, Tedim peng- 87, 389, Matupi peng- 51,557, Thantlang peng- 50, 363, Hakha peng- 48,377, Falam peng- 48,017, Mindat peng- 42,540, Tonzang peng- 32,400 le Kanpetlet-21,259 an si.\nChin ramkulh dihlak milurel cu 478,801 kan si.\nChin ramkulh milurel dihlak ah Khrihfa hi a tam bik i milurel-407,012 a si. A changtu ah Buddhist a si i milurel- 66,978 a si. Cu hna a hun changtu ah Laipian a si i milurel-3030 a si. Islam 105 le Hindu 78 tiin a si.+++\nPrevious Chin & Mizo Hmailei Saduhthah Ram Timi Salai Van Bawi Lian Tialmi Cauk Tlangzarnak An Tuah\nNext Irrawaddy Thawngzamhca Nih Minister Salai Isaac Khen A Rian Dinhter Nakkong Ah Chin Mipi Nih An Duh Lo Tiah A Langhter


RALHRANG RALKAP LE KALAYMYO MIPI AN I PHOMH CANG – The Chinlung Post\nRalram bantuk a si cang mi Kalaymyo, Ralkap le Mipi kahdohnak ah mipi lei minung 4 an nunnak a liam. March 28 Kalaymyo ah Ralkap Uknak Dulonak a langhter mi hna cu Ralkap le Palek nih meithal in an kah hna ca ah mipi lei nih lai meithal in an kah ve hna i mipi lei in minung 4 an nunnak a liam cang.Ralram bantuk in Ralkap nih hriamnaam ngan le bomb hmang in an kah hna pin ah,\nRalkap bawmtu zong akiangkap khua in an phan i ralkap le Motor 20 leng le ralkap thazaang tampi in an kah hna.Suimilam 3 in kah hram an thok i suimilam 7 : 15 tiang ah meithal Thawng kan theih peng rih tiah Kalay Tahan um pakhat nih a chim. Hi kahdohnak ah mipi lei in hliamhma a ruat mi minung 15 leng an si i ralkap lei zong in a thi mi le aa hliam mi an um ve tiah thawng kan theih. DVC\nNihin Tahan Khuachung Ralram bang a Tur lio Khuami Cheukhat Sining. Tahan khuachung ralram bang in a tur lio ah khan khuami cheukhat thinphang in le zei tuah awk hngal loin innchung ah hitihin an um hna. Zaan sml. 7:00 hrawng ah meithal thawng a dai. Nihin Tahan ah minung pathum an nunnak a liam i cu chung ah cun Chinmi pahnih an i tel.


Gehzeit: ca. 1,25 Stunden (5,2 km)\nStartend am Europaplatz beim Atrium durch das Zentrum über den Magdalenaberg, durch den G’feuchtet – Wald über den Sandberg, retour über Schönau (mittlere Steigung bzw. Gefälle).


Min Aung Hlaing A Ralkap Minung 20 Leng Nih An Zaam Tak - Chin Eleven News\nAugust 18, 2021 Lianchin Thang Uncategorized 0\nMin Aung Hlaing ralhrang minung 15 an hriamnam he an zam tiah theih a si cang. Ralhrawng pawl cu an zaam thluahmah cang hna.\nTayeh khuapi a um mi ralhrang pawl cu minung 15 bak nihin August 18 ah an meithal le an hriamnam he an zaam hna tiah mit in a hmutu minung nih an chim. Nai te zongah Magwa ah a um mi ralhrang cu minung 10 an zaam cang. Mah a zam mi pawl hi an hriamnam he a zaam mi an si hna.


Isaiah 36 (Isaiah 36)\nAssiria Mi Nih Jerusalem Chim An Timh\n1Hezekiah kha Judah siangpahrang a si a kum hleilinak ah, Assiria siangpahrang Sennakherib nih khan Judah ram khua, ralhau a ngeimi khua kha a tuk hna i a lak hna. 2Cun a ralbawi ngan bik kha Lakhish khua in Jerusalem khua ah ralkap tampi he a thlah i Siangpahrang Hezekiah kha, i pe ko, nan va ti lai, tiah a ti. Ralbawipa nih cun puantaktu pawl lam kha a kham, cu a khamnak cu cunglei lam in ti a rung luannak kahcham pawngah khan a si. 3Judah mi pathum nih an hung ton: cu hna cu siangpahrang inn zohkhenhtu Eliakim, Hilkiah fapa, zung ca ṭialtu Shebna le cazin kengtu Joah, Asaf fapa kha an si. 4Assiria bawipa nih cun, zeicahdah Siangpahrang Hezekiah hi amah le amah hi tlukin aa zumh hnga ti kha Assiria siangpahrang nih hngalh a duh tiah a chimh hna. 5A thawh hna i, “Bia nih hin ralkap lei ṭhawnnak le thiamnak hi a tei khawh tiah dahra nan zumh? Keimah doh hi aho nih khin dah a kan bawmh ngam hnga tiah nan ruah? 6Izipt nih a kan bawmh lai tiah nan i ruah ahcun, cucu phaikung ṭhiangṭhunh i i hman bantuk a si — phaikung cu ṭhiangṭhunh i hman ahcun a kiak i kut lam ah mi a chun. Izipt siangpahrang cu mi nih an i bochan tikah cu bantuk cu a si ko,” a ti. *36:6: Eze 29:6-7\n7Cun a bia cu a vun peh i, “Asiloah, ‘ Bawipa kan Pathian pei kan i bochan,’ nan ti hnga maw? Cu nan Pathian cu, Hezekiah nih a biakṭheng vialte a hrawhpiak dih i Judah ram mi le Jerusalem khuami hna cu, biakṭheng pakhat lawngah Pathian nan bia cang lai, tiah a timi hna kha a si ṭung. 8Chawdet bantukin ka siangpahrang min in kan i det tuah lai. Rang thong hnih kan pek hna lai, cun nannih nih aa cit khotu ding cu zat cu nan i kawl lai! 9Assiria bawi lak i a hme bik hmanh tluk ṭung loin, Izipt nih rangleng le rangcung ralkap a kan kuat lai, nan hei ti. 10Nan ram ka ra doh i ka ra hrawh hi Bawipa bawmhnak tel loin a si tiin dahra nan ruah? Bawipa hrimhrim nih pei nan ram doh le hrawh hi a ka fial cu,” a ti.\n11Cun Eliakim le Shebna le Joah nih khan ralbawipa cu, “Aramaik holh in kan chawn, kan hngalh ko. Hebru holh cun kan chawn hlah; ralhau cung mi vialte nih kan bia an kan ngaih ko,” an ti.\n12Anih nih a leh hna i, “Nanmah le nan siangpahrang lawng cu maw hi bia hi ka bawipa nih va chim hna a ka ti, tiah nan ruah. Nanmah lawng nan si lo, ralhau cung i a ṭhumi vialte hna zong khi ka chimh hna a hau; anmah zong cu nanmah bantukin mah ek a ei ve ding le mah zun a ding ve ding an si ko,” a ti.\n13Cun a dir i Hebru holh in fak piin a au i, “Assiria siangpahrang nih an chimhmi hna hi ngai tuah u. 14Hezekiah nih in hleng hna hlah seh tiah ralrinnak an pek hna. Hezekiah nih cun an khamh kho hna lai lo. 15 Bawipa kha i bochan u, tiah an lem hnanak kha i zumh hlah u, Bawipa nih a kan khamh lai i Assiria mi kha kan khualipi hi a lakter hna lai lo, tiah i ruah sual hlah u. 16Hezekiah cu a bia ngai hlah u. Assiria siangpahrang nih khua kha chuahtak u law ka sinah i pe u, tiah an ti hna. 17Nanmah ram bantuk a simi ram, mitsur zu a chuahnak lo a umnak ram le changreu ser awk rawl a umnak ram i siangpahrang nih an umter hna hlan cu, nanmahle nan mitsur ruang nih a tlaimi thei le nan theipi nih a tlaimi thei kha an eiter ko hna lai i nanmahle nan tikhor ti te kha an dinter ko hna lai. 18 Bawipa nih a kan khamh lai, ti in Hezekiah kha i hlenter hlah u. Ram dang pathian hna nih tah an ram cu Assiria siangpahrang kut cun an khamh kho hna maw? 19Hamath khua le Arpad khua hna pathian cu tah, khuazei ah dah an si kun? Sefarvaim khua pathian hna kha tah, khuazei ah dah an um? Ahohmanh nih Samaria kha an khamh kho lo, a si lo mei? 20Hi ram pathian vialte hna nih hin an ram cu zeitik tal ah dah kan bawipa kut chungin an khamh khawh? Cu ti a si ko ṭung ahcun, zei nih dah, Bawipa nih Jerusalem khua cu a khamh lai, tiah an ruahter hna?” a ti.\n21Siangpahrang Hezekiah nih a chimh hna bantukin mi cu dai tein an um i bia kaa khat hmanh an let lo. 22Cun Eliakim, Shebna le Joah nih an puan kha ngaihchiatnak langhternak ah an thleh i Assiria ralbawipa nih a chimmi cu siangpahrang kha an va chimh.


Nehsawhmi Miphun Sinak in Luatnak Lam : By: Salai Ceu Bik Thawng – Buanchukcho\nNehsawhmi Miphun Sinak in Luatnak Lam : By: Salai Ceu Bik Thawng\nJune 17, 2021 admin BREAKING NEWS 0\nNehsawhmi Miphun Sinak in Luatnak Lam\nKawl rallokap kan doh lioah kan lotaw in Rakhine AA tapung nih Paletwa le Rakhine ram kan Chin mipi pawl khuakhat ah pa pathum a tlawmbik AA lut dingin hramhram in an dawh cuahmah ko hna (Chinworld Media). Cun Paletwa ram kan tlor thing le ruapum vialte an zuar dih hnik cang tiah kan theih. Zeitik tiang dah Chin miphun hi zomhtaih kan ton rih lai? Atulio ah CNF le CDF vialte fonh tikah meithaltlai Chin pasaltha 10,000 (thonghra) leng kan dir cang! Kawl rallokap hmanh kan hun doh taktak ahcun an i muai cawk hme maw.\nMinung 200 nawn an lu kan hloh hna taktak cun an condup ko cang hiteh. Aziah AA nih a kan nehsawh ngam rih lai maw? Nemmam! Kawl rallokap lawng si loin anmah zong hi fim kan chimh hna an hau.\nA taktak ahcun anmah AA zong hi a luancia kum 10 hrawngah tlangvalno Twan Mrat Naing timi nih a dirhpimi hna si ve ko. Zero veve in anmah zong CNF zong KIA nih hramsih piak veve mi kan si ko. Atu ah meithal tlai 10,000 hrawng lawng an si ve ko. Kan izat thualthal ve ko. Kanmah nakin a thawng tukpi an si hlei lo. Meithal thadeuh cu an nei. Adik. Asinain cucu kan izalh khawh tuk ve ko. Kan izalh cuahmah ve ko.\nHriamtlai 10,000 kan neih ahcun tlangcung hriamtlaiphu 20 lakah a ngan bik 5nak kan si lai tinak a si. Wah-UWSA nih ralkap 20,000 in 30,000 karlak an ngeih. Cuvebantuk in KIA nih 15,000 leng, Shan-RCSS/SSA nih 12,000(+) le AA nih 10,000(+). Adang KNU, TNLA le SSPP/SSA hi 5,000 in 9,000 karlak lawng an si hna. Ralkap 5,000 lawng kan neih hmanh ah Mon-NMSP, Kayah-KSPP, PaO-PNLA, Kokang-MNDAA, Mongla-NDAA tepawl nakin kan ngan deuh rih lai.\nChim duhmi cu kan miphun hi AA siseh Kawl rallokap siseh, mizei miphun le buu hmanh nih nehsawh ngamlo dirhmun kan phanh khawh nakding ah hriamtlai ralkap 5000 in 10,000 karlak kan neih a herh. Mon hriamtlai NMSA le Kayah KNPP hriamtlai khi ralkap 2,000 in 3,000 karlak lawng an nei. Nain Karen-KNU le Shan-RCSS tepawl nih an ramri an deet ngam hna lo (ramri ah an buai pah tawn nain an ngamh taktak hlei ve hna lo). Palaung TNLA ralkap 8,000+ le Shan-RCSS ralkap 12,000+ cu an itthua peng ko i an itei veve lo—an i ttih veve lo.\nKawl rallokap 300,000 nih AA ralkap 10,000 kha a tei taktak hlei lo i a ngamh tuk fawn lo. Nan hmuh ko hiteh. Cucaah ralkap 5000-10000 karlak kan neih ahcun AA chim hlah, Kawl rallokap zong nih an kan ngamh hlei lailo. Cucu ruahdomh chimmi si lo. Thilsining a si.\nMyanmar ram ahcun hriamtlai thazang thawngmi poh ttih le upat si ko. Zeidang chim awk um lo. Hihi hmailei zong can saupi a si rih lai. Ralkap 5000 in 10,000 karlak ngeih ahcun miphun upat pek a si— nehsawh ngamlo a si. Cun, ralkap 20,000 leng na ngeih ahcun federal nakin a sang deuhmi na hmuh lai tinak si. Wah (UWSA) khi kan hmuh ko khih. Annih cu federal ee, ralkap doh ee tiah chim le au an hau ti lo. Ralkap 20,000 leng an neih caah a ciasa si ko.\nAtulio te hi Chin miphun ram kan hraan lio asi. Hriamnam thazang kan tthawn bik lio can a si. Mino kan ngamh a san bik can a si. Hihi hman thiam ahcun a dih ko. Hi pasal 10,000 renglo meithal tlaimi hi — fek tein buu khat tang(under one command and control) ah kan ifun i meithal thami kan idamh khawh ahcun cuvial cu si ko. Zei politics ee, ramkhel ee chim awk um lo.\nRalkap 10,000 ti tikah “zeitindah kan cawm lai” tiah kan lungrethei hlah seh. Ralkap 5,000 cung neih hnu ahcun mipi sinah fund kawl len hau tuk ti lo i 10,000 cung neih lebang ahcun mah tein itodelh a si cang. Ukmi ram (control territory) ngeih a si i cuka ahcun sipuazi a phunphun tuah a si cang. Acung i ralkap 10,000 cung nei pawl khi mipi sinah fundraising an tuah ti lo. Cho chuah khi a si cang. By: Salai Ceu Bik Thawng\nU Maung Moe @ Moe Kyi cu tuzing June 17 suimilam 10 hrawngah meithal in an kah\nChin Dalaan Nu Kong Thawngthar Update Mi A Um Hih


Kalaymyo peng Hakhalay Khuachung Lam Mei A Ceu Cang – THE CHINLAND POST\nKalaymyo peng Hakhalay Khuachung Lam Mei A Ceu Cang\nHakhalay Lam Electric/thunlin\nSalai Bawi Lian Sang| TCP-Kalay| November 19, 2020| Kalaymyo peng Hakhalay khua ah November 19 zan in lam mei a ceu cang. Hakhalay khua chung lam kam orh lei (Natchaung in vunratnak) kip ah pe (100) dan ah meitung pakhat cio a um. Mei Transformer electric volt(11,000) an bungh. Mei onnak ah Kalaymyo peng Region No.(1) MP Thanh Wai Kyaw le peng Electric lutlai a hawi le zong an ra i bia chimnak an ngei. Khuami nih vok hangsoh in zanriah dumtinak zong Hakhalay Hall ah kan tuah tiah Pu Tun Lin@ Ram Ceu Thawng(Hakhalay Mino Bu-President) nih TCP ah a chim.\n“A tu cozah Lam mei ceu khawhnak ding ah innkhat kyat 240,000 kan pek hna. Thlakhat ah kyats 20,000 in kan pek. Lam mei cu a ceu cang ko i hmaithla lei ah cun innkip (meter box) mei a ceu cang ko lai. Kan khua tlaknak hi kum (102) nak a si cang hi a tu zan khua chunglam mei a ceu tik ah khua mi kan i lawm tuk. 2020 kum Hakhalay ah inn (200) hrawng le milu 1150 khua sa kan si. Khuachung ah Chin miphun chung in Falam, Hakha, Thantlang, Mizo kan um. Khua thanchonak lei ah Sianglairun(1), Foundation Fund, le Myaseinyaung planning hna kan ngei hna. Khua bawi ah Pu Sui Lian Thawng” a si tiah Pu Tun Lin nih a chim.\nKalaymyo peng 2020 kum hram thok in a voikhat nak lam area ah mei thlai ding tiah an ti.Kalay Airport in nitlak lei Kalay-Tahan karlak lam mei tung kip ah Grace Light Lighting Solution, Supply Services nih tuanvo lak in mei tung bungh in mei a ceu dih cang.\nAluancia mi 2015 kum thimnak ah Kalaymyo milu 379,132 le innchungkhar dihlak ah 76,773 ah methla kho mi 23,5231 an rak si. 2020 kum in thimfung (mee) a thla khomi dihlak 276, 882 an si lai.Mah chung in Chin miphun chungin me a thla kho dingmi 130,000 asi. 2015 thimkumnak in 2020 ah thimfung methla kho mi 41,651an karh deuh tiah TCP nih thawng kan theih.\nPrevious Cozah Bawmhnak Kong Lungtlinlonak Chaung Oo Peng Ah An Langhter\nNext KIA Ralkap Training Lio Nunnak a liam mi AA Bawino Hna Philhlonak Sittwe Ah Thlacamnak An Tuah


Hlasak Thiam Nungak Van Hlei Sui Nih Dawh Taktak In Hla A Van Sak Nak (+Video) – Onlinenungak\nChinmi chungin hlasak thiam muidawh kan i ngeih mi Nungak Van Hlei Sung nih dawh taktak mi mirang hla a van phomh nak hi ngeih khawh cio van i zuam hna usih. Muidawh si hlasak thiam si uar a um kho taktak.\nA tanglei ah a hlasak mi kan van thil chih ngeih cio khawh van i zuam hna usih thazaang pek khawh chin lengmang zong i zuam rih fawn hna sih.\nBreaking News : Union Day I Thong Inn In A Chuak Mi Hna Cu,Mithah Ding In Min Aung Hliang Nih A Fiar Cang Hna\nNa rel dih in na hawile share hna, a nunnak na khamh bantuk a si lai: Min Aung Hlaing nih nihin ah thongtla minung tam taktak a chuah hna. Cu chung ahcun misual, Lainawng le mithah case in thongtla hna zong an i tel.A hmanthlak kan rak tarlangh mi hi nihin ah thonginn in a chuak mi a si, Yangon, Bahan Myone ah Namte he mipi nih an tlaih manh mi asi. Tuzaan suimilam 10:30 hrawng ah khan Namte saupi aa ken i a vak, cu ahcun Mipi lei nih an tlaih manh hi asi.\nA mah nih a chim ning ahcun “Umnak inn ka ngeih lo caah ka vak tiah mipi a hlen chih hna, a si nain Namte saupi he a vah caah Ralkap nih mithah ding in an fial mi a si ko tiah mipi nih cun an zumh dih.Ralrin awk taktak a simi: Min Aung Hlaing nih Thongtla misual tampi chuah a timh hna, Sandah piahtu le mipi karlak ah buainak ser ding le mithah lainawnnak chuahpi ding in aa timh timi thawngpang hi February 4 ah khan Social media ah a laar ngai cang, Ralkap minung sin in biathli kan theih mi asi tiah an rak chim.\nA si nain Cozah sin ah register a tuah mi News pawl nih an rak tarlangh lo caah mipi tampi nih an sum lo. A si nain nihin ah thongtla tamtuk a chuah tik hna ah biathli an rak phuan mi kha hman dawh a si.Thongtla tampi chuah an sinak a ruang an purhdah mi: Min Aung Hlaing nih Thongtla misual lawng te chuah cu ka timhtuah mi mipi nih an theih colh lai ti a phan caah mitha tampi, ramkhel lei upa cheukhat zong a chuah chih hna ti hi mipi zumh ning a si.\nAa timh bik mi cu Thongtla misual pawl kha phaisa pek hna in mipi karlak ah buainak chuah ter, mithah lainawnnak chuah ter, Sandah a piahtu mipi pawl thisen luang lak in tuah hna, cu hnu ah rampi a him lo tiah vawleipi le UN hmai ah a sual thianhnak lam kawl a timh timi hi an zumh cio.Cun pahnihnak ah Mipi nih thongtla chuah an sinak a ruang an zumh mi cu: Thonginn tampi lawn ter, cun tutan ah a cawlcang mi, NLD upa, Ralkap nawlngeihnak a dohtu ramkhel upa, Sandah piahnak hruaitu upa pawl, Ralkap uknak duh lo ruang ah Cozah rian aa phuak mi pawl vialte hna hi tlaih hna i thongtlak dih a duh hna, cu caah thongtla tampi nihin ah a chuah hna hi asi tiah an zumh pah cio.\nHi kong hi Kawl ralkap biathli tiah an tarlangh mi chung in lak chin mi asi. Media pical nih an tial ngam lo ti asi. Cu caah Kawlram, Yangon le Mandalay ti bantuk ah a um mi, kan Laimi hawi thah nawnnak in an luat khawhnak hnga rak share ve cio uh. Zaan ah chuah vah lo ding, Sandah piahnak na tel zong ah na hnu hmai tha tein zoh, Min Aung Hlaing nih thonginn in a chuah mi hna tampi hriamhrei he an vak cuahmah. Na hawile pakhat na share hna ahcun nunnak pakhat na khamh bantuk a si.


USA chin mi:Dihlak sin ah ralring peknak’Election kong ah buainak a um cang. – Lai Lungrawn Post\nUSA chin mi:Dihlak sin ah ralring peknak’Election kong ah buainak a um cang.\nNihin thawk in ralrin taktak a herh cang: Kan theih bantukin Election a phichuak mi ruangah atu hi ramdangmi cung ah lunglawmh lonak le thinhunnak a tam ngaingai. Social Media le kenkip ah hmuh khawh asi. Mah caah cun Nihin thawk in biatak tein um kalnak ah ralrin taktak a herh.\nMirang he maw a si lo ah minak pawl he a dang ruang zong ah bia i alnak le kan karlak ah lungtlin lonak um lo dingin hrial khawh i zuam ding. Mawtaw mongh pah in miphun dang hna nih Kut Laibawi in pamh zong ah leh rih lo ding. Road range timi zalam ah mawtaw i chawh khenh ti bantuk zong ah ralrin a herhmi dirhmun kan phan cang. Ralrin hawh chungin ralrin zuam hna usih.\nAsi khawh chung in sandah piahnak hmun ti bantuk hrial a herh ko lai. Abik in Chin mino hna lila ah mi ttha lo hna nih forhnak an rak tuah khawh ve. Nan fale hngakchia hna zong inn pa chakthlang le miphun dang hna nih an vawlhpamh hna zong ah lehter loin um ter zuam hna usih.\nKroger le Walmart ti bantuk zongah ruah lo piin attack ti bantuk tiang hmanh a chuah khawh caah hin a herh taktak mi ca lawng bak ah bazar kal i, a si khawh ahcun inn ah i erh khawh i zuam cio ding asi. Mah ti ka ttial tikah Lautuk ding asi lo. Nain ralrin tlukin a ttha mi thli um lo.\nRelchap a duh mi hna caah:US ithimnak a buai dih cang. Trump nih tunaite khan Election ni pin lei i vote relmi vialte cu telh an si lai lo tiah a chim Vote rel kha nolh colh uh tiah a langhter cang\nTunai te khan Trump nih vote rel ti lo dingin ‘Stop the Count’ ti bak in a langhter cang. Tutan i thimnak ah Trump le Republican Party pawl an lung a tlin lo tak tak. Cakuat in kuatmi Vote pawl hi ningcang lo tuk in a kal ti a si. Hi lawng siloin Trump nih a tei hrimhrim lai tiah ti mi state pawl zong Ballot in kuatmi Vote ruang ah Biden nih a tei diam tiah chimceih a si rih. Hi kong he pehtlaiin Trump le a party cu cung sangpi Court tiang an buaipi hi a si. Court bak ah biatak tein Trump nih buaipi a timh.\nCucaaah Trump nih Vote vialte rel ti hlah uh tiah a ti hi a si. Vote an rel peng ahcun Biden nih a tei diam lai. Zahan Trump nih bia a chim lio khan nan ngia dek maw, Biden a tei ngai rih lio hrawng zong khan Trump nih warning a rak pek i a lung a rak tling cia ti lo. A tak tak a van cang\nNaveda vote rel cangmi le rel ding mi hi van zoh tuah usih. Neveda milu hi million 3 reng lo deuh lawng an si. Vote thla ding in min ai khumhmi hi million 2 hrawng an si. Vote a pe taktak mi hi million 1.6 (77%) hrawng an si. Vote an rel cangmi million 1.5 (75%) renglo a si cang. Vote rel ding a um/taang rihmi hi sing/ting 3.8 (25%) hrawng a um rih. Biden nih vote 588,252 (49.3%) a hmuh cang. Trump nih 580,605 (48.7%) a hmuh ve. Biden nih vote 7647 hrawng in a thlau/tei rih. An rel rih dingmi vote hi tam ngai kaw aho nih a tei lai ti chim/theih khawh a si ti lo.\nUS presidential election cu kan theih ciau bantukin nov.3 ah ngeih asi, vote tla mi zong rel cawlh asi fawn. Laimi tamdeuh nih kan tanh ngaimi Donald trump belte kan zumh ning bantukin thil a kal kholo men. Tu tiangah state tam deuh rel asi cang. Biden nih hin electoral vote 264 a hmuh cang I, president si khawhnak dingah vote 6 lawng a herh cang. Mahlioah trump nih cun electoral vote 214 lawng a hmuh.Atu dirhmunah president si kawhnak ding caah a biapi tak tak nak hmun Nevada state i vote thlakmi cu Nithumni zan tiangah vote 75% rel asi cang nain honih dah teinak hmu deuh lai timi chim chung dingah cun a tuan deuh vak. Tuni tiang an relmi chungin Biden nih vote tlawmte in a tei rih. Vote an rel ning bel fum tuk ruangah mipi zong an sifang ngai ngai cang.\nElectoral vote 270 hmuhnak ding caah Nevada state nih ageihmi electoral vote 6 hi a biapi tuk caah Biden le Trump nih cun neihniam tak tak in vote rel lio an cawnh ve ve.US mipi nih zeiruangah dah Nevada state vote tla mi rel thlu asi lo timi kong ah an lungtlinlonak an chim ceih mi cu Nevada secretary of state nih cun tlawmpal fianternak a tuah ve. “vote tlami hi rel cuahmah asi ko. Mipi zong nih lungsau tein rak ngak ko uh!\nBallot result kan rel mi hi nilini zingah hlanah cun result thawng thanh asi lailo” tiah a chim. State election office nih cun ngawl loin zan khawdei tiang vote an rel peng ko.Nithumni zanlei tiangah khan Nevada state vote tlami mipi sin an thanh ningah Biden hi vote 8000 hrawng in Trump nakin vote a hmuhmi a tam deuh.\nBiden:A hngakchia lio a sining vialte an phuan dih’Sifak fa a si sianginn hman tha tein a rak kai kho lo.


BAIBAL CAWNG LO I PATHIAN RIANTTUAN HI SUAL A SI MAW? – FIAKFAIROCK\nBAIBAL CAWNG LO I PATHIAN RIANTTUAN HI SUAL A SI MAW?\nYangon ah Bible Sianginn a ngei mi Rev. Dr. Aung Min Thang Hakha ah Crusade an tuahnak cu tlamtling tein an dih cang tiah thawng kan theih. Thlarau thinlung taksa ah hlawknak tampi an ngei lai tiah zumh nak kan ngei.\n1. Pathian dawtnak le a kan khamh nak kong cu ahopoh nih chim phuan ding asi. Zumtu vialte cu kan si khawh tawk cio in Pathian rianttuannak, Pathian ram kauhnak caah kan i tel cio ding a si. Pathian ram ca i thazaang a chuah duh lomi cu zumtu ttha an si loh. Hrintthan mi an si lo. Jesuh dawtnak a theimi le a fialmi a tuahmi an si lo kan ti khawh.\n2. Asinain Khrihfabu pakhat van hruai ding ahcun, Ka chan chung zumtu thlarau rawl ka pe cang lai ai timi nihcun, pastor or evangelist ka ttuan cang lai ai timi nihcun Baibal siangin cu an kai hrimhrim awk a si.\n3. Baibal siangin kai loin Pathian rian an ttuan tikah Jesuh nih an dawt, Pathian nih an khamh ti lawng chim cu a zaat lo caah an theih fian lomi cu an ruahnak le an lih in an chim tawn tikah mipi kha zumhnak dik lo ah an pial ter dih hna.\nSaya fel le saya ttha si ding ahcun siahngakchia fel si kha a herh hmasa. Baibal cawnpiaktu ttha na si ve nak ding ca ahcun fakpiin Baibal a cawngmi na si hmasa a herh ve. Baibal cawn duh bak lo i cawnpiaktu si cawlh ai timmi nakin mi sual deuh an um lo. Siahngakchia si hmasa loin saya si khawh asi lo bantuk kha a si. Aung Myint Thang\nPublished in THAWNGTHA BIA\nMore from THAWNGTHA BIAMore posts in THAWNGTHA BIA »\nA Tha Kho Taktak : Pathian Bia Ah Kan Nun I Bih Hna Usih


Benjamin sum SMS Mee caah kawlram phaisa Ks 300,000 an hlutnak kong le Esther hnabei dong in mipi sin ah bia a chimh mi kong – Thechinlungnews\nBenjamin sum SMS Mee caah kawlram phaisa Ks 300,000 an hlutnak kong le Esther hnabei dong in mipi sin ah bia a chimh mi kong\nMyanmar Idol boruak a sang tuk cang, an pahnih karlakah thil a tlung mi hi vun rel ve tuah, pakhat cu a lawm i pakhat cu a ngaihchiat ngai ti khawh a si. Myanmar Idol season 4 ah Tan Khun Kyaw a tlak hnu ah Esther nih mipi vote a her ning a vun chim. Esther hi bottom 3 ah a rak thut cang. Vote a herh ning a theih caah mipi sin ah fakpi in sawmnak le nawlhnak a vun tuah. Atutiang cu Esther caah mipi lei in thawngpang tha theih ding a um lo. Mipi lei in Esther thazang kan pek ning zoh ah cun ngaihchiat ngai khi a si, a ruang cu a unau a si mi Benjamin sum cu mipi le a fans pawl nih thazang an vun pek ning a theih tikah zeitluk in dah mipi bawmhna a herh lai ti khi ka ruat tikah zaangfah ngai khi a si. Cucaah Chin mi nih an pathum tein thazang pek cio hna u si\nNizan ah MWN nih alanghter ningah cun US khuasa Daniel Thang nih Benjamin Sum SMS Mee caah kawlram phaisa Ks 300,000 ahlut tiah ati. Tuan deuh ah khan Yangon ummi James Mang nih Benjamin Sum SMS mee caah kawlram phaisa Ks 100,000 a hlut tiah theih a si rih. A sunglawi tukmi thil tuah a si. Falam kan unau hna thil tuah cu upat an tlak tak tak ko. Hibantuk thil an tuahmi nih midang ca zongah zeitluk in dah zuam duhnak thazaang an neih lai. Hi an tuahmi nih hin Benjamin Sum ca lawngah thazaang si loin a ra laimi caan zongah midang ca thazaang tampi achuahpitu a si lai zumh a si.\nDaniel Thang le James Mang nih an tuahmi hi asawh sawh asi hrim lo. An tuahmi hi acaan te ah an tuahmi a si. Mi pakhat nih mee pakhat pek hmanh a sunglawi tuk ti lio ah anmah pahnih nih atlawmbik SMS in mee 13000 an pek khawh lai tinak a si. Acaan te ah thil tuah hi fim a si. Benjamin Sum zong zeitlukin dah aa lawmh lai i thazaang a ngah chin lai. Daniel Thang le James Mang nih an dihmi phaisa hi tambak ko. An phaisa man hi a sawh sawh in a kal hrim hrim lai lo. Benjamin zong Myanmar Idol hmu kho dingin thazaang chuah in izuam chin ko.\nChungkhar pumpak dirhmun in phaisa lei ah chambaunak a ngei tuk lomi nih cun mah le miphun chungin aa zuammi hna cu chawva in thazaang pek khawh cio hi atha tukmi a si. Mi tampi mee pek duh ko zongah umnak hmunhma khua le ram nih a pe lo, cheukhat cu pek duh ko zongah relrem lonak a phun phun a um kho. Cu caah a pe khomi nih cun mah le miphun hi cu thazaang pek cio ding an si. Daneil Thang le James Mang hna pahnih nih Benjamin Sum caah nan ipeknak cungah upat pek tlak nan si.\nBe the first to comment on "Benjamin sum SMS Mee caah kawlram phaisa Ks 300,000 an hlutnak kong le Esther hnabei dong in mipi sin ah bia a chimh mi kong"


PU TUM SANG (TIAL AWI PA) ZONG CBT NIH LEH NAK A TUAH – The Chinlung Post\nJuly 15, 2020 admin Local News 0\nPu Tum Sang (Tial Awi Pa) Thantlang CNLD secretary tthing asimi cu Salai Ceu Bik Thawng nih lehnak atuah. Salai Ceu Bik Thawng nih Tum Sang lehnak a tuahmi zoh tikah upat atlak tuk hringhran. Pu Tum Sang nih Salai Ceu Bik Thawng cabia ah comment atuah mi cu a tanglei bantukin kan rak langhter.


Raltuk Ngam Tung Lo In CDF Ah A Lut Mi Chin Mino Kan Tam Cang A Poi Tak Tak Si – Lai Lungrawn Post\nNovember 29, 2021 November 29, 2021 admin Theihtlei\nA Cawm Lam Na Har Kir Ziar Law Na Chungkhar Riantu Bawm Hna Law A Ttha Deuh Lai AN Ti Naihrawng i kan theih cio mi bia le thawngpaang hi a dik ko lai tiah ka zumh caah zapi hmuhkhawh dingin ka post ngamnak a si.A min cun CDF ah a luut mi an tam leengluang e an ti.CDF,peng le tlang le khuakip cio in an ngeih cio hna i,mino tampi zong miphun le ram chanh duhnak thinlung he an luut thluahmah ti a si.\nAsinain,thawng kan theih tthan mi cu,cunglei in,Cuka ahcun raltuk ding tiah an hautu hna nih an ti hna i,cu zat cu kalding tiah an hruaitu nih an thim hna ah hin,kei cu,ka paw a nuam pah lo,kei cu ka cumpi tuk,kei cu ka taksa um a nuam pah lo le nidang ah,tiin pheetsawtnak bia lawng an chim i,minung 200 ah hin ral a do ngam ding taktak hi 50 tluk lawng an um lai ti a si.\nHibantuk in raltuk ngamh taktak ttunglo ahcun,na hawi le caah thachiattertu pakhat na si pinah ,nan tlang mi ca le kan miphun caah cawmhar le na Unifrom cawknak lam ah tangka tampi an dih i,kir ziar law nan khua ah na chungkhar kha ttha tein rian bawm hna law,cu na ttuan mi chung tu in miphun caah ngamh takin a ttuan mi kha thazaang pee hna law a ttha deuh hnga lo maw,an ti Saya Tin Duh Thang.


India ram Guwahati ah tlaih a tong mi Chin mi (26) kong - TIMES OF CHIN NEWS\nIndia ram Guwahati ah tlaih a tong mi Chin mi (26) kong\nGuwahati ah tlaih a tong mi Chin mi (26) kong ah\nNizaan zing in biatak tein biapi hram thok an si. Guwahati ah a um mi U Siang (Deborah nu) nih a tlangtlak hna. A dam lo bu in dawtnak le zawnruahnak nganpi he, A Ihnak Sizung ihkhun in Police Sakhan le Court, Medical check nak ti bantuk a tawlrel hna, a zulh hna. Lockup an chiah hna nak ah a ton hna i thazaang a va pek han. U Siang le an kan tawlrel pi tu hna cu zing in an kal hna i zaan suimilam 10:00PM hnu ah inn an phan.\nKeimah cu Delhi ah ka um caah, keimah aiah biatak tein chawva le caan pek in a cawlcang tu Deborah nu zong ka thangthat taktak. Ni (10) chung cu Quarantine chiah ding ti a si caah, zeidah kan lawh lai timi chim chung awk a har ngai rih. Credit: Salai Cung Dawt


Pyin-Oo-Lwin Khua Penguk ZungBawi Le A Changtu Eihmuar Ruangah Rian Phuah Le Kum 10 Thong An Thlak Hna Lai – THE CHINLAND POST\nPyin-Oo-Lwin Khua Penguk ZungBawi Le A Changtu Eihmuar Ruangah Rian Phuah Le Kum 10 Thong An Thlak Hna Lai\nTCP-Thantlang| 2018 April 26| Mandalay ramthen Pyin-Oo-Lwin khua i penguk zungbawi le a changtu cu eihmuar ruangah tazacuai an si i an rian in an phuah pin hna ah kum 10 veve thong thlak dingin April 26 ah biachanhnak an tuah cang tiah thawng kan theih.\nPenguk bawi U Tin Naing Soe le penguk bawichang U Kyaw Kyaw Naing cu 2013 kum eihmuarnak upadi pohmah (56) ning in case pahnih an ngeih caah case pakhat ah rianphuah le kum 5 thong thlak a si i case pahnih ningin kum 10 thong le an rian phuah an ton hi a si.\nHi an case(ahmuh) hi 2016 kum lio in rak zohfel cangmi a si nain tette dikfelmi tampi an ngiatthlai rih caah a tubantuk in a caan an rauhnak hi a si. An eihmuarnak dang zong an ngaitthlai rih hna lai tiah theih a si.\nAn eihmuarnak cu Ma-Gyi-inn khuate ah vawlei hmun kong ah khuami hna sinin laksawng tiah a halmi hna sing 5, 2014 kum November 11 ni ah pa hni le angki tel in sing 30 le 2015 kum December thla chungah sing 100 hna a hal i a cohlan hna caah a tubantuk in thongthlak an i huah hi a si.\nPenguk bawichang U Kyaw Kyaw Naing zong mah khua lila ah 2015 kum May thla chungah Kabar-Aungmay Company sin ah sing 50 voikhat, sing 40 le sing 50 tiin a hal hna caah an tlaih ve nak hi a si.\nRef: The Figth Wave News/ News Watch\nPrevious Ramkomh Minister Le Chief Minister Thlen Dingmi Ah CM Salai Lian Luai Aa Tel Ve Maw?\nNext Thla 16 Chungah Palek Le Ralkap Minung 90 Leng Nih An Rian An Chuah Tak


Kan Ram Buainak Kong ah Rammi Nih Kan Thei A Herh TakTak Mi – Lai Lungrawn Post\nKan Ram Buainak Kong ah Rammi le a bik in Khrihfa hna nih kan theih awk Khrih Zumtu hna kan ca i Pathian a biakam Promise thluachuahnak cu van Arfi Stars bantuk tam in thiltha a kan tinhpiak.Gen. 15:5; Deut.28:1-14.Arfi cu Zan khua a mui deuhdeuh an ceunak a lang deuhdeuh i an tam ning a lang chinchin. Cu ve bantukin Bawipa biakamhmi thluachuahnak vialte cu kan nunnak ah muihnak bantuk a si mi harnak, hacangrial in tem-innak chung le sifah buainak chung i kan um tikah an lang an ceu deudeuh ve.\nLungretheihnak nih a kan kulh tikah cu a biakam hna cu an tling chinchinnak hmelchunhnak an si ve hna. Bawipa bia a ra mi ka cungah a tling hrimhrim lai tiah a zummi cu thluachuak mi kan si Lk.1:45.Kan caah Bawipa biakam cu kan khamh hna lai i thluachuah kan pek hna lai ti a si.Gen. 1:27-29; Gal.3:9, Psalms 2:8.Bawipa Pathian nih thihnak in nunnak ah a kan kamh hnu ah, Taksa Kan pum, pumpak le kan ram a kan khamhnak nicaan phan zau hram seh chin morning star.\nThawngdang Kawlca in tial mi page pakhat nih Dr. Ngun Cung Lian le Pu Ngun San Aung kong fak ngai in a hun tial nolh. Lainawng pahnih an si, CDF le CNF, Kawlrawn chug um mi PDF le NUG Cozah thawng in rampi daihnak a chuah tikah Dr. Ngun Cung Lian le Pu Ngun San Aung hi Chin miphun nih an ngaihthiam hna awk a si lo tiah a langhter.\nTuzan an ruak an vui ding mi pawl.Lungthin nih a celh hrimhrim lo a fak ko mu


Kum Thar Nun Le Kei_Hmuhning Capar – THE CHINLAND POST\nKum Thar Nun Le Kei_Hmuhning Capar\nCatialtu - Salai Khin Maung Thein\nSalai Khin Maung Thein (D.Ed)| TCP-Hakha| 2021 January 12| Pathian lamhruainak thawng in 2021 kum thar cu lawm in ka phan tthan. 2019-2020 kum hi cu Burma ram chung chuak mi kan caah uknak lei le Tlangcung mi Kawl Cozah kahdeih nak nihin tiang a dih kho rih lo hlei ah Paletwa peng ah harnak tonnak le ralzam an zual chin, NCA nih zeidah a chuahpi? Cozah Education System duh lo mi langh ter nak le nihin COVID-19 ruang ah sianginn khar peng a si caah siangngakchia nun a rawk mi an tampi.Tang(9-10)kai mi le siangleirun kaimi mino nun a rawkmi an tam tuk cang. Ramtha um hna mino caah cun Cozah nih online in Zoom in maw cachimhnak nun cawmpiaknak an tuahpiak hna tik ah mino nun a rawk tuk lo. COVID-19 ruang ah Cozah nih lockdown tuah in a lengchuak kho lo le riantuan khawh lo tiang a kham tik ah Kawlram ah cun cacawmnak a um lo hlei ah Kawlram ah mi sifah 70% kan si tik ah Cozah nih innchungkhar pawcawmnak caah bawmhnak a tuah kho lo tik ah innchungkhar harnak ruang ah mino lung rawk in mah te in nunnak a la mi(Suicide) antam. Innchungkhar pa cem nih innchungkhar a zohkhenh kho ti lo ruang ah lungrawk zu ding in mah te a thatmi an tam ngai ti a si hoi.\n2008 Constitution and Bylaw duh lo mi langhter nak hluttaw ah tuah zong ah nihin tiang zei san a tlai hlei rih lo. 2019-20 tiang Chinram chung zong ah Kawl Cozah duh lo nak Sandahpiah a tam kum a si men lai tiah ruahnak kan ngei. Chin ramkulh chung ahhin Na-ta-la sianginn 9 a um tiah Chin ramkulh ramri le humhimnak zung cazin ning in kan theih. Chin ramkulh ah a ummi Na-ta-la sianginn 9 chung ah siangak-chia chung in Buddhist 900 hlei an um i Khrihfa a cheu an um, siang cachim chung in Buddhist 114 le Khrihfa 18 an um. Chinram ah Buddhist mi 60199 an si cang. Kawl ram tleng in Democracy ai on deuh ngai mi kan hmuh cio I Biaknak lei in teh thanuamnak thar kan ngei kho ve lai maw? Kum Thar kan phak caan paoh ah mi tampi, abik in, Khrihfami hna nih kan nunnak hi kan ruat than tawn. Kum hlun chungah kan tuahmi thil ttha lo kha hlawt in thil ttha tuah ding in kan thinlung in maw, bia in maw biakamnak kan tuah tawn. Hi kan biakamnak cu a hmun ding a si. Kan tlamtlinh tiang in kan i zuam ding a si.\nToidor Nak In Cawn Piak Mi\nIsrael miphun cu Izipt sal ah an taan lio ah Pathian nih Moses cu a miphun hawi Israel mi hna kha chanchuah ding in a auh (Exodus 3:10). Hi tluk in a miphun ttanhnak thinlung a pu mi Moses cu Midian ram ah a zaam. A nupi pa Midian tlangbawi Jethro tuu le meheh kha kum 40 chung a cong. Izipt ram siangpahrang fapa dirhmun in a niambik tukhal dirhmun ah aa cang. Moses cu a niam ngaimi nunnak dirhmun ah a um. Pathian nih a nunnak cu phawrhlawt nun in tangdor nun ah a thlenpiak. Miphun ttanhnak thinlung pu in ramdang pa a that ko nain, a nunnak hi thlen a si tikah a dirhmun aa dang tthan. Number 12:3 ah, “Moses cu Vawlei cung mi vialte lak ah lungnem bik a si” tiin kan hmuh. Toidornak cu Pathian kha thinlung ah a sang bik ah chiah i mah kha santlailo bik le a niambik ah i chiah a si.Pathian nih Moses hi a miphun hawi hna chanhchuah ding ah a auhnak hi a miphun hawi dawtnak le ttanhnak (nationalism) a ngeihmi thlarau nak in toidornak thinlung (Pathian hi a sangbik ah chiah khawhnak) tu hi a si deuh tiin an ti. Miphun dawtnak thinlung a ngeihmi cu nunnak hmual pakhat cu a si ve.\nKum Thar 2021 Caah Biakam Thar\nChinmi thong tampi cu Burma ram harnak chung in a kan chuah ter i vawlei cung ram rumbik ah a kan chiah hna. Rili sen kha si lo in, vawlei cung rili lian pipi cung in vanlawng in a kan zuanpi. Kan thazaang in kan sak lo mi inn tthattha ah a kan um ter. Rian a kan pek. Pathian sin in kan hmuhmi Chinmi kan thluachuah hi a tam hringhran. Pathian sin ah lawmhnak chim ding lei kan baa cio ko lai. Kan Lai miphun lak ah Khrih khamhnak a thei rih lo mi thong tampi an um.\nThlang Lairam ahcun biaknak dang nih a chilhmi an tam. Pathian a thei lo mi zumlotu an tam. An nunnak cu thlarau le pumsa in khamh an herh. Hi hna sin ah Khamhnak Thawngttha chim ah kan kal tti kho hna lai maw? A miphun hawi hna chanhchuah ding ahcun Midian ram in Moses cu saltaannak Izipt ram ah a thlah tthan. Ramdang ah Pathian nih training a kan pek lio a si. Lairam ah kan thlarau, thinlung le chawva hna cu thlacamnak he kal in kan miphun hawi hna sin ah kal ve kan hau ko cang. Chinram ah leikhuaza Laimi (Chinmi) zumtu vialte hi zuang tti hna usihlaw Bawipa lopil ah Khrih Thawngttha thlaici cu tuh ding kan si. Ram kip in thlacamnak he kan kal tti ahcun Chinram fing le tlang vialte hi Pathian biakinn an si dih ko lai.\nHi bantuk in, Pathian Thlarau tthawnnak in vawlei hi kan tei khawh lai I Hi vawlei ah a ram kauh tertu kan si kho ve lai. Pathian nih A thawnnak baan in kan tlai cio ko seh!\nNote: Catialtu Hmuhning le Ruahning a si I The Chinland Post forhfialnak pakhat hmanh aa tel lo.\nPrevious Aluancia Kum Nga Chung ah Chin Cozah Ka Hmuhning le Aralaimi Caah Ka Saduhthah\nNext NLD nih Chin Party a ton lai: Khawika ah an i ton lai?


Buddhist zuk song ah minung ruang tawk – www.zanniat.info\n743 Science & Thilmak\t6 years ago Web Admin 0\nCT Scan te thawn a siik fangin a song ah minung ruang umh ii.\n1100 AD le 1200 AD karlak ai Buddha zuk heh CT scan le endoscopy in Netherlands ram ah nikum ah siik ai cetan a larhnak tu a songah Buddhist/Phungki Liuquan ruang umh hlen ii. Buddhist sanghnak ah a Buddhist dinhmun sang te pawl khiah a thi fangin a tiksa heh hnawm menma lo ii, zaimaan tifangin dinhmun sang ah hleng maan ti ii.\nHe zingzoihnak heh Drents Museum in Meander Medical Centre ah bawn ai hetah he buddhist zuk heh mipui in siik thil uh dah ii. A song lam a siik fangin mithi song ah laihnah dahhnak umh ai cia vum ah Chinese pon in lai nganhnak umh ti ii.\nAsia ram lam ah hlanlai ah Buddhist hrekkhat heh a to kongin thi ai a tiksa heh hnawm loin umh de ii. Hetin a thihnak Buddhist heh a thi in ruathnak heh tun ban sawngen in umhhlen in ruathnak umh ii. Hebang heh sui le dar te bangin tuamhnak zuk song ah a takin hmu pha heh thil har ngai ii. Tun ai a tawkhnak minung ruang song ai DNA te lang ai siik tlang tuh ii.\nHe Buddhist zuk heh May 2015 hnua ah Luxembourg ai thilhlun dahhmun ah koih tuh ii.


Nu Le Va Kong – Chin World News Evening\nNu Le Va Kong\nMarch 21, 2019 Salai Van Theihtlei\nPathian nih van le vawlei le a chung ummi a ser dih in, zohkhentu ding in minu le mipa a ser i, “thei tampi in tlai u law, tampi in karh u” (Gen. 1: 28) tiah Pathian nih thluachuahnak a pek hna.\nPathian nih chungkhar hi a dirhmi a si. Chungkhar in society a ser i, khua a ser i, ram a ser. Chungkhar hi society murun a si i, khua muru a si i, miphun muru a si. Miphun vialte muru a si. Chungkhar hi a biapi tuk. Pathian nih chungkhar a dirhning le chungkhar hmanthlak a suaining zoh tikah Pathian fimnak, khuakhan thiamnak le visionary a sinak fiang tein theih khawh a si.\nPathian nih a pakhatnak ah a sermi cu chungkhar a si. Adam le Eve cu taksa khat ah a fonh hna. Thiknak dah ti lo cun then ding in Pathian nih a tinhpiak hna lo. Cuticun fa an vun ngeih in chungkhar tling an si. Bible kan zoh tikah chungkhar hi zeitindah an si awk a si timi Pathian nih a suai dih cang. Nupi le pasal karlak ah zeitindah pehtlaihning a um lai i, nu le pa le fale karlak ah zeitindah pehtlaihnak a um lai timi fiang tein a kan cawnpiak. Pathian nih chungkhar caah duhsaknak, hmanthlak a suaimi le a tinhpiakmi hi tling she law vawleicung ah hin remnak a khat ding a si, zeicatiah chungkhar serning kongah Pathian nih dawh tuk in a kan cawnpiak.\nAsinain chungkhar hi biapi ah kan chiah lo tikah chungkhar a tha lo i, society a tha lo i, khua a tha lo i, ram le miphun tiang in a tha kho ti lo. That lonak aa thoknak cu chungkhar in a si. A muru a rawk tikah cun a theitlai a tha ti lo. A muru a simi chungkhar hi tha tein kan kheuhter i, a thei tha tein tlaiter hi Pathian tinhpiak le suaipiakmi a si.\nNu-Va Karlak Theihthiamnak Le Upatnak\nPathian chungkhar a serning kan zoh hmanh lai! Adam a ser dih i, a hawi ca le a bawmtu ding ah tiah Pathian nih nu Eve a ser. Adam zong Eve zong Pathian nih Amah he aa loin a ser hna. Pa nih nu kha duh poah in hman ding le uk ding in sermi an si lo. Pa bawmtu le hawi ca ding ah a sermi an si i, Pathian muisam keng le aa loin ser an si. Nu le pa karlak ah sinnak dannak a um lo. Pakhat le pakhat karlak ah tluk ceo upatnak le theihthiamnak um she ti hi Pathian duhpiakmi a si.\nBible nih “Pa nih a nupi cungah a tuah awk a simi rian kha tlamtling tein tuah seh law nu zong nih a va cungah tuah ve seh; an herhnak ah khan an lung i riamhter ciocio hna seh. Nu hi amah pum bawi a si lo, a pum bawi cu a va kha a si; cu bantuk ṭhiamṭhiam in pa zong cu amah pum bawi a si ve lo, a pum bawi cu a nupi kha a si” a ti (1 Corinth 7: 3-4). Taksa ah tluk tein an i hrawm lai i, ruahnak tluk tein an i hrawn lai. Pakhat duhnak le herhnak kha pakhat nih a theihthiam awk a si i, pakhat dirhmun kha pakhat nih a theihthiam ve awk a si.\nPakhat le pakhat karlak theihthiam lonak le mah zawnruahnak lawng a um ahcun ‘abuse’ timi chuah sual a fawite. A sullam cu pakhat hnatla loin hramhram in tuah ti bantuk hi ‘abuse’ timi cu a si. A nupi nih a pasal theih loin thil pakhatkhat a tuah tikah a pasal upat lo a si. Cu bantuk cun a nupi upat lo a si ve. Cucaah chungkhar ah cun mutual respect le understanding (tluk ceo upatnak le theihthiamnak) umter lengmang ding a si.\nPahnih Karlak Dawtnak\nPaul nih dawtnak kong a chim rih. Kahin cun a biapi tuk cang. Bawipa Jesuh Khrih nih a pum a simi Khrihfabu cu a dawtnak i, a Khrihfabu caah a nunnak a pek a sian (Eph5: 25). Paul nih a duh tukmi tahchunnak a hmanmi a si. Nupi le pasal karlak zongah hi bantuk dawtnak hi a um awk a si. Nupi le pasal le zong taksa cun pum dangdang an si ko nain Pathian nih a dirhmi thitumnak le biakamnak in pumkhat ah ser an si. Cucaah nupi nih a pasal kha a pum bantukin a zoh i, a dawt awk a si; a pasal zong nih a nupi cu a pum bantukin a zoh i a dawtnak ding a si.\nAsinain Pathian nih dotdot in rian a serpiakmi hna cu: 1) Pasal cu a lu a si i, chungkhar lu bik a si i, upat ding le a nawlngeih ding a si. Chungkhar cungah nawlngeitu a si caah ralring tein chungkhar a zohkhenh lai. 2) Nupi nih a va toi aa dor awk a si i, a pasal kha a upat awk a si. Pathian nih nu-va karlak ah nawl a pekmi a um. Mirang in cun ‘command’ ti a si i, a sullam cu tuah hrimhrim ding le zulh hrimhrim ding in Pathian nih nawl a pekmi a si. “Nawlpek” timi hi ralkap ah a fiang khun. Cunglei bawi nih a tanglei kha ‘nawl pekmi’ a tlolhpiak ahcun dantat khawh a si i, a rian in phuah khawh a si. Cu bantuk nawlpeknak cu Pathian nih nu-va karlak a ngeih ve hna.\n1) “Nupi le hna, Bawpa sinah naa pumpek awk bantukin nan vale ah i pumpe (submit) ve u” ((Eph. 5: 22). ‘Pumpek’ timi hi vale tangah um i, an cung kai timh lo ti a si. ‘Pumpe u’ (submit) timi hi nawlpek a si. Pathian nih tuah hrimhrim ding in nupi le nawl a pekmi hna a si. Pumpek duhnak an ngeih lo ahcun pasal le upat lo zong a si i, Pathian bia le nawlpekmi zeihmanh rel lo a si.\n2) Vale cungah kai aa timmi nupi an um lengmang ve. Pasal le zeihmanh rel lo le upat lo hi a tam ngai. Cheukhat nupi le cu pasal le hna kha tu leklek rian fial a hmangmi an tam. Tangah chiah a timmi zong an um. Asinain Pathian nih a duhmi phunglam a si lo.\n3) “Pasal le hna, Bawipa nih a Khrihfabu a dawt i, a Khrihfabu caah aa pumpek bantukin nan nupi le kha daw hna u” (Eph. 5:25). ‘Daw hna u’ timi hi nawlpek thiamthiam a si. Pathian nih tuah hrimhrim ding in pasal le nawl a pekmi hna a si. Peter nih cun nu cu ‘weaker brothers” tiah a uah hna. “A derthawm deuhmi kan unau” a ti hna. Cucaah “daw hna u” tiah nawlpek kan si.\nPathian nih nupi le pasal karlak ah tuah ding in nawl a pekmi cu ‘pumpek u’ ti le ‘daw hna u’ ti hi a si. Kan tuah lo ahcun Pathian nawlbia buar a si. Asinain nupi le pasal karlak thil har tete a um lengmang. Pasal le hi aa tuahser ngaimi kan um. Zudingmi an um, nupi a daw lomi an um etc i, nupi le nih a tuar an i harh ngai hna. Nupi le cheukhat zong thil dangdang ruangah pasal le caah zumh tlak loin an um ve hna. Cuticun Pathian hmaiah ‘thih tiang’ timi biakamnak kan tuahmi le Pathian dirhmi thitumnak kha an hlawt i, thennak a chuak.\nHi kongah hin zeitindah a tha bik in ruahnak ka chuah pi lai timi ka thei lo. Asinain Bible nih a zulh pengmi cu a hram/muru hi a biapi ah a chiah lengmang. Pathian nih chungkhar muisam a suaining tein zulh le nun hi chungkhar rian lengmang a si. Asinain chungkhar buainak ah nupi tha nih an tuah tawnmi cu ‘toidor’ le “lungsau” le “zumh awk tlak” tein nun hi a si. An pasal le an sual le an that lo zongah an nupi le zumh awktlak sinak nih chungkhar a khamh than lengmangmi hmuh khawh a si. Asinain nupi le that lo ahcun chungkhar a kuai zungzal i, cingla rualchan tiang in thennak le rem lonak a chuak. Bible mit in a siah tuanbia mit in a siah nupi le ziaza hi cuaithlaitu zungzal a si.\nA donghnak chim ka duhmi cu chungkhar cu Pathian nih a dirhmi a si i, ‘thih tiang’ timi biakamnak in dirhmi zong a si caah chungkhar hi kan upat ding a si. Chungkhar a that ahcun society a tha lai, khua a tha lai i, ram le miphun an tha lai. Hmun kip ah daihnak, lawmhnak le thanchonnak a um lai. Chungkhar ah nupi le nih zeidah kan rian a si timi an theih i, pasal le nih zeidah kan rian a si timi an theih ve awk a si. Pathian nawlpekmi hi buar hrimhrim ding a si lo i, kan zulh hrimhrim hna ding an si. Thluachuah timi hi Pathian nih tuah u a kan timi kan tuahnak le kan zulhnak ah a um.\nVanmi Productions Hruainak In Joel Bawi Hup Ceu Thi Cancer In A Zawmi Rm.10770 Bawmh\nLai Lungput Le Kharihfa Ziaza A Tlau Maw?: Salai Bawi Lian Mang


KAWLRALKAP RUANGAH CHUAHTAAK AN TIMH CANG – The Chinlung Post\nSeptember 3, 2021 admin Kawlram 0\nMETRO Wholesale an ngol taktak ahcun tampi chanbaunak ei le din kongah a chuak khomi si cang. Ralhrang kawlralkap nih nawlngaihnak an lak ruangah German Company METRO Wholesale Myanmar cu October thla dih cun kan ngol lai tiah thanhnak an tuah. Hi konghe pehtlaiin thawngthanhnak an tuah mi cu a tanglei bantukin a si.\nThawngpang dang: Upat tlak taktak a si. Nungak muidawh Tin Te nih Laimi chungkhar harsa (45) caah eidin facang bawmhnak a pek hna tiah theih asi. Tulio pulrai zawtnak ruang ah rianttuan kho lo le leng chuak kho loin um cio a si. Cu caah Nungak Tin Te nih harsa deuh timi chungkhar (45) hna cu Facang le Chiti le khachuansen pawl bawmhnak a pek hna hi asi.\nMai Tin Te nih bawmhnak a pek mi hna cu Awnmawi Zuun Help Team nih tuanvo an lak piak i Letpanchaung le a pawngkam um mi hna, chungkhar (45) hna an thim hna hnu ah bawmhnak an pek hna hi asi. Hmailei a rianttuannak le a kawl hawlnak ah a nung kan Biak mi kan Pathian nih thluahchuah pe in cawisang chin hram seh.


Mi Tampi Nih Hngalh Lomi Norway – Chin Community in Norway\nSenri magazine tawlreltu hna nih Norway kong capar tial ding in an ka sawm ve caah catial ding cun kai hun i tim ve nain ram pakhat kong a si caah tial ding a tam i zeideuh khi ka tial lai ti thim kai harh ngai. Ahmasabik ah Norway kong tialmi cauk pakhat hnih ka kau, internet zong ka kua. Sinain ka tial duh deuhmi kha hmun pakhat te ah hmuh a har deuh caah a thim tu in ka thim hna, cupinah keimah ka duh deuh mi hna le theih tha deuh a si lai tiah ka ruahmi deuh kha ka khawmh hna i capar cu tial hram ka vun thawk ve.\n‘Mi tampi nih theihlomi Norway’ tiah a tlangpi ka taar tik ah aruang tampi khi research hei tuah ning law, mi nih an theih lonak a suallam khi hei tial hna ning law a dawh ngai nain ka capar nih kha bantuk kha a tial fawn lai lo. Ka capar nih ai timhtuahmi cu, kan miphun hna zong Norway ah tampi kan phak tik ah ram chung ummi hna nih zeitindah an tlawnleen, zeibantuk minung le cozah dah a nawlngeihnak a ngei hna i, ramchung um minung hna nih zeibantuk ruahnak lungput dah an ngeih timi pawl kha tam deuh in kan thei kho deuh hnga maw ti ruahchannak he tialmi cu a si. Ram hmete pakhat a si caah le minung tlawmtuk an umnak a si caah ram dangdang sin ah cun min ngei/thang ngai si hmanh hlah sehlaw kan miphun tampi nih kal duhnak hmunhma ram pakhat a si i kan miphun a kan thahnem tu le kan i dawrnak a si ve cang. Malaysia le Thailand hrawng kan miphun hawi pawl ramdang lei hmunhma chiahthannak (resettlement program) a hngak mi hna cheukhat kaa in ka theihmi cu, Norway ka kal lo ding ah cun, kum 3-4 zong hngak rih ko ning, ram dangdang kal nak in cun saupi hnah zong ah a tha deuh ko lai an ti.\nHitluk in ram tha, thangcho pakhat le kan uar mi ram pakhat a si ko buu ah a kong tha deuh in a thei lomi kan tam kho. Senri magazine tawlrel tu pawl nih zong nih Chinmi a thawng in kan phanh/khua kan sak nak Norway ram kong tam deuh in theih a herh ko an ti ca zong ah a si kho men tu bantuk in capar tial ding in an ka sawm cu an cung zong ah lunglawmhnak chim cawk lo ka ngei.\nHi ka capar chung ah Norway kong hi then 4 in ka then lai i tial khawh kai zuam lai. 1. Norway minung pawl le an tuanbia 2. Uknak phunglam umtuning 3. Norway Nuphung (Norwegian society and culture) 4. Norway ram chung um ramdang in a rami minung hna kong le biadonghnak hna an si lai.\nNorway tuanbia le an minung hna kong (The people and history of Norway)\nNorway ram tuanbia zoh tik ah a tlangpi in dal 5 in then ka duh.\n800-1050 AD (Hi lio caan hi ‘’Viking age’’ tiah an auh. Aruangcu, hilio minung pawl hi pakhat le pakhat rili cung in damiah i tek lio chan a si. Cun Vikings chan minung pawl hi dahmiah lawngte an rak si ve lo, lothlo midai/tha zong an rak tampi ve. AD 900 lio in siangpahrang uknak phun an rak ngei cang.)\n1030-1350 AD (Krihfa biaknak a lut (AD1030), Kaatzawtnak (AD1350) a rak tlung i cheuthum cheukhat an rak thi dih.)\n1380-1814 AD (Danmark kuttang ah kum 400 renglo a um hnu, 1814 ah ram hruainak phunghram zong anmah tein an hung ngei kho. )\n1814- 1905 AD Norway cu ram pakhat dirhmun a hung si cang nain Sweden he ramdanglei pehtlainak riantuannak (foreign affair) le siangpahrang an i hrawm rih.)\n1905- tutiang (Mah tein siangpahrang an hun ngei kho, ram pakhat tlamtling an hung si cang. 1913 kum ah nu pawl zong hruaitu thimnak (election) ah vo thlak khawhnak nawl an hun ngei.)\nNorway miphun pawl hi Norseman timi miphun tengnge pakhat an si ve.Norseman pawl cu Vikings pawl ti zong in an rak auh hna. Norseman timi a suallam cu, chaklei ummi minung tinak asi. Scandinavia ram um minung pawl vialte hi chuahkehnak ai khatmi miphun pakhat lawng te an si hna. An holh hmanmi zong zoh tik ah chaklei germany holh (north Germanic language) phun a hrawmmi an si.\nNihin tu ah cun Norway ah ramdang miphun 213 renglo hmuh khawh an si cang. Norway kokek taktak chimloin mitambik a ummi hna cu; Poland, Sweden, Iraq, Danmark an si i, Sami, Pakistan, Vietnam, Philippine, Swedish timi pawl zong tam ial an um ve. Ramdangmi 100 chung ah 40% dengmang hi Norway rammi sinak (citizenship) an hmu cang hna. www.ssb.no ah hmuh khawh a si mi cu, Norway milu cheuhra cheukhat silole 9.7% cu ramdang he thisa pehtlainak a ngeimi kan si cang. 2008 chung ah 460, 000 renglo ramdang mi milu zat kan phan cang ti a si. Tulio i a kartbikmi zong hi kanmah ramdangmi lawngte kan si tik ah 2060 hrawng ah cun Norway ram hi ramdang hrihhram a ngeimi miluu zat an tam deuh cang lai tiah an tuak cang.\nKawlram minung zong 1989 tein Norway kan rak phan cang. 1990 ah Aung San Kyi a voikhatnak international daihnak laksawng (Rafto Prize) a rak pe hmasa mi hi Norway an rak si. Nihin tu ah cun kawlram minung 2000 leng an um cang tiah Norway immigration document chung ah hmuh khawh a si. Norway um kawlram minung zoh tik ah refugee background in a rami kan tambik. Hi hna lak ah Chin le Karen hi tambik cu kan si. Riantuan bak i a rami zong mi tlawmpal cu ai um, university tiang hmanh ah professor a tuanmi zong an um ve.\nNorway uknak phunglam umtu ning (Political system of Norway)\nNorway ram cu mipi nih thimmi hruaitu pawl umnak (Representative Democracy), le uknak phunghram ning in a cawlcangmi siangpahrang pennak (constitutional monarchy) ram pakhat a si. Ram chung nawlngeihnak sangbik cu storting (Norwegian parliament) ah ai hnget. Siangpahrang nih uknak kong ah nawlngeihnak a ngei lo, ram a lubik (the head of the state) sinak in ram le mipi hna ai a awhtu menmen a si. Cozah i thimnak ah ai zuammi political party tam nawn an um i, mipi vo tambik a hmumi hna nih cozah (Government/regjering) an ser. Cu hna nih cun, mipi thimmi (parliamentary representatives) pawl hna nih hnatlaknak an ngeih cangmi riantuan ding pawl kha an tuan. Cozah nih duh poh in rian a tuan khawh lonak ding caah storting nih control a tuah i, mipi duhnak kha cozah caah thimmi minung pawl hna nih an tuan nak (implement) ding caah storting nih a nawr. Cozah tutlai (Head of Government) cu prime minister a si.\nNorway ram hruainak cu Social Democractic ti zong in an auh, aruangcu; an ram hruainak ah socialism zumhning hmuhkhawh a si ca zong ah a si. Ramchung political party nganbik tulio coalition cozah a sertu hna hi social democractic labour party (AP) cu an si. Ramchung company nganpipi (Telenor, NSB, Vinmonopolet tbtk) hna cu cozah nih an tlaih hna or cozah nih share tamdeuh a ngeih hna i ram mipi hna nih a miak kha lam tampi nih an i cheu ve than. Kha bantuk in cozah lei in mipi herhmi cheuhbeuhnak a ummi kha social welfare state ti zong in an auh. Norway ah socialist ideology cu thawng ngai in hmuh khawh a si nain, Ramchung nawlngeihnak hi tiang ka tial cangmi chung ah cungbik/lubik (state level) ram hruainak a tlangpi cu alang i, abiapi tuk ve mi ramchung hmunhma then cozah fa tete ( Fylke og Kommunestyret) kong tlawmpal in ka hun tial rih lai.\nHi bantuk in cozah fatete hmunhma pakhat cio ah kan herh timi i a idea taktak cu, ramchung minung hna authawng/duhnak kha national level riantuantu hna nih theihpiak a har deuh caah lam naih te ah nawlngeihnak sangbik a ngei vemi cozah tawlreltu pawl kan herh timi ruangah a chuakmi a si. Khua hmunhma cozah fa tete hruainak phunghram (Kommune loven) hi 1837 kum tein Norway cu an rak ngei kho cang. Hi phunghram hi 1814 ah serhmi phunghram (Grunnloven) he ai lo lomi a si. Kommuneloven nih a chim vemi cu, thimnak hi kum 4 ah voikhat tuah ding in a ti ve. Ram chung hruainak thimnak (election) hi phun 2 in a um i, kum 4 ah voikhat veve an si fawn caah kum 2 dan ah thimnak voi i kan ngei tinak a si( Stortingsvalg le Kommune/fylketingssvalg). Kum 2008 tiang ah khan ram chungah fylke 20 le kommune 430 a um. Fylke khi pyine ti u sih law kommune khi myone ti ah cun a theih a fawibik rua ka ti. Kommune le fylke hna nih an ngeihmi uknak (administration structure) khi tam deuh cu ai lo ko. Min auhdaan tete lawng khi ai dannak an si. Bianaah kommune thimmi uknak lubik cu, kommunes ordføre ti a si i fylke zong ah fylkeordfører ti a si ve ko. Uknak (administration) lei ah cun fylkerådmann le kommunerådmann hna hi lubik an si ve.\nNorway nunphung (Norwegian Society and Culture)\nMinung tampi nih nitlaklei ram minung pawl an nunphung hi cu ai lo dih ko lai tiah fawi tein ruah sual a fawi te. Sinain ram khat le ram khat miphun pakhat le pakhat an nunphung/nun ning (way of life) i dannak an rak ngei cio. Norway miphun pawl zong nih an nunphung kha ram dangdang, abikin Americans pawl nunphung he tahchunhnak an tuah ve lengmang tawn. I lawhlonak tete langhter khawh an i zuam. An nunphung tete kha fek tein tlaih le kilkawi khawh an i zuam ve.\nNorway minung pawl nih kan nuphung tiah uang ngai in an langhter ve mi hna lak ah theihawktlak a si rua tiah ka ruahmi hna cu; Innchungkhar (family); nunphung hna hi zeitindah an thancho ve lengmang tiah cun, chungkhar in ai thawkmi a si caah abiapi bik a tungtlangpi cu innchungkhar in ai thawk tiah an ti. Innchungkhar pakhat thawknak ding caah thitumnak hi abiapibik a pakhatnak ah an chia lo. Chimduhmi cu, thihumnak um loin innchungkhar nuam/dawh tein ser khawh a si ti duhnak a si. Mi nih upatmi hna Norway minung tampi cu thihumnak um hmasa loin innchungkhar a dirhmi an tampi. Nu (women); Nu pawl hi phunghram lawng ah covo tluk tein an pee hna lo i, nitin chungkhar, khuachung khuasaknak zong ah pa he ai khat tein chawnhbiak, upatnak peek an si ve. Nu pawl hi 1913 lio tein tuanvo/covo tling (elction ah vo pekkhawhnak) an rak pek cang hna. New Zealand (1893), Finland (1906) hna hi Norway hlan ah nu hna kha pa he ai tlukmi vo thlak khawhnak an rak pek hna. Jante Law; Norway biazaai tialthiam minthang Aksel Sandemose nih Norway nunphung a langhter ngai mi phunglam a tial I cucu Jante Law tiah theih a si. Hihi rel tik ah a langbikmi cu; Norway pawl cu midang nak in a thiam/thei/tha bik ah ai ruat lomi mah um in a um duhmi miphun an si nak a lang.\nMidang kha nihsawh an hman lo nak zong a lang. Anmah le anmah zong kha midang nih an kan bawmh/zohkhenh lai ti zong an zum duh lo. Mah tein a um duhmi le mi dai an si nak a langhter. Kanmah Chinmi hna zong a thawng in Norway ram ah kan phanh ve tik ah kan hmuh khawh ngaimi cu a cunglei ah ka tialmi nunphung hna khi an si. Upa taar tete zong nih an tefa le hna nih an kan zohkhenh lai i an kan bawmh lai ti an ruat lo. Voikhat cu, thil rit ngai a cawimi taarnu te pakhat cu bus stop lei ah bus tanh ding in tlik ai zuam len ka hmuh tik ah ka zaang a faak ngai I ka va zuanhnawh I na thil cu kan cawipiak lai ka ti. Khuaruahhar tuk in a ka zoh buu in a chimmi cu, ‘Jeg klarer meg’ a ka ti. Asullam cu ka tuah khawh ko tinak a si. An minung hna karlak ah zeibantuk nunphung dah an ngeih timi a langhter ngaingai.\nRamdang nunphung Norway a phak tik ah\nAbikin biaknak dang a ngeimi hna Muslim hna le muisam le nunphung ai dangmi Asian pawl hna nih Norway nunphung he kan I ton tik ah a hlei in kan I harh bik. Tahchunhnak ah Muslim pawl hna nih phunglam an ngeihmi cu; cuarpaar ten a si. Cuarpaar ten lo ah cun an phung ning in a thiang lo tinak a si. Norway ah cun cuarpaar ten khawh a si ti lo, an uknak phung hrim nih a khap tik ah cuarpar ten lo ah cun kan thiang lo atimi hna miphun an phak tik ah haarnak nganpi kan tong. Hi kong hi Norway cozah cunglei tiang ah aphang lengmang mi thil pakhat a si. Cun pakhat rih cu, Asian lei ah fa le chimhhrin tik ah tuk cu kan phunglam a si cang. Mi tamdeuh nih a herhmi zong ah kan ruah I, pehzulh peng a hau ti zong in kan hmuh fawn. Norway ah cun fa le an pum/titsa fahnak pek khawh a si lo tik ah Asian minung pawl caah zulh a har tuk mi a hung si. Nu le pa tampi cu fa le tuk, vuak ruang ah zuung a phanmi kan tam.\nCozah nih immigrant politic an ngeihmi ah abiapi bik pakhat ah an chiahmi cu, integration ti a si. Anmah nih hi biafang an hrilhfiah ning ah ramdang mi hna kha Norway an si lai tinak a si lo I, abiapibik an chimduhmi cu, ramchung ihruainak phunglam (administration system) chung ah mitcaw bantuk in um loin, irem tein nun khawh cio kha a si. I rem tein le mitcaw mi bantuk in khuasak lo nak ding caah a hun herhmi cu, Norway ca le holh thiam a herh I, rian ngeih zong a hun herh. Cu lawng si rih lo, uknak phunglam, kan pawngkam um cozah/mipi zung pawl hna, abikin kanmah he ai pehtlaimi hna zung le buu pawl an riantuannak pawl theih/fian a hun herh cang. Kum tlawmpal chung ah mah tein rem tein nun/cawlcangh khawh timi cu thil har tuk pakhat a si caah, dawt khat hnu dawtkhat in lam an kan hun ser piak lengmang i a tutiang hmanmi lam pakhat cu introduction program tiah min bunh a si. Hi program nih a chuahpimi cung ah biaelnak zong a tam len nain nihin tiang ah cun thlen awk ah ceihnak zeihmanh a um rih lo.\nTulio Norway Ramchung Um Ramdang Minung Hna\nHmunhma tha/sikho deuh pakhat lei ah thialkaam ti cu, vawleicung ah minung khuasaknak ai thawkka in a um cangmi a si ti a si. 1850 hrawng in ai thawk i harsat ruang ah USA lei ah minung thawng a zaa in an rak peem. Kha a rak peemmi hna kha an va karh chin ve lengmang i tulio an chimnak lebang ah cun US ah Norway hrihhram minung million 4- 5 hrawng an um lai ti a si. Ram dangdang zong ah an tampi rih caah asullam cu Norway ramchung nak in ramdang ah Norway miphun pawl an tam deuh tinak a si. 1960 hrawng thawk in Norway zong cu tinam (oil exploration) an hmuhnak thawng in an hun kaicho ve lengmang tik ah, ramdangdang minung pawl an hun luh len ve. Tambik cu Europe in an si nain Asia le Africa lei zong in tampi an ra ve. Minung tamtuk a lut ding an si caah cozah nih 1970 thawk in ramchung lutmi minung pawl khapnak phunglam an hun ser.Cu hnu in cun cozah nih ramchung ah umnak nawl pek a herh ko a timi hna dawrnak a kawlmi hna (asylum seeker) pawl le refugee pawl kha kum khat ah zeizat tiah zohkhenh ai zuam hna. Kum 2008 thawkka ah khan Norway ram chung ah refugee in a lutmi minung 130, 000 hlei te kan si. Tu zong ah hin kum khat ah 1,500 in 2,000 hrawng hi target ah an chiah.\nRamdang minung nikhat hnu nikhat in kan kart chin lengmang. Aruangbik cu, Norway pawl hna nak in fa tam deuh kan ngei, rian le inn le lo kan ngeih cangka in chunkhat le pawl tampi kan auh hna. Muslim buu cheukhat hna nih cun, Norway hmanh hi Islam ram ah canter an duh. Khatlei in Islam hi an karh dan a ran tuk tik ah Norway pawl an thin a phang, milu control kan tuah khawh lo ah cun 2060 ah cun Islam ram ah I can dawh a si tiah islam biaknak a duh lomi buu pakhat nih an phuan chung cang. Biaelnak a tam nain a fiang ko tiah pommi cu, Islam biaknak a ngeimi hi a si khawh chung in karhkholo ding in an I zuam. Cucaah kumkhat ah refugee zeizat an ti tik zong ah krihfa a si khawh ah cun tambik laak an timh. Asikhawhlo tuk hmanh ah Muslim a si lomi biaknak dang a ngeimi tal cu siseh tiah timhtuahnak an ngei. A result pakhat hmuhkhawh a si vemi cu, kum khat refugee quota 1500 hrawng ah kanmah kawlram in a rami refugee hi 70% cung hna kan si. Kawlram in a rami refugee kan ti tik ah 90% cu Karen le Chin kan si tik ah krihfa kan si hna. Chung khat le he itonthannak (family reunification) kong zong ah refugee from Burma cu pakhatnak ruahpiakmi nan si an kan ti ko.\nNorway ram cu an rum, thangcho lawng siloin daihnak, mibawmtu riantuannak kong zong ah thazang amah si khawh tawk in a chuah len vemi an si ko nain Vawleicung ram ngan pipi hna bantuk in mi nih rak theih tuk mi ram cu a rak si ve lo. Keimah sianginn kainak university of Agder ah khin sianghngakchia magazine an chuah mi voikhat ke rel. Capar pakhat ka relmi cu Australia nute nih a tialmi a si. Internet chung in ramdang sianginn kainak ka sok i Norway ah ka hmuh. Culio ah cun Norway cu khua pakhat ah ka rel a ti, Sweden ram chung aum mi khua pakhat ah khin a rak ruah. Chimduhmi cu ramdang ah sianginn kai ding ai timve mi pakhat hmanh nih Norway cu a kong a rak thei lo, khua pakhat men ah a rak ruah caah mi tampi nih theih lomi Norway ram a si tiah kan capar ka dongh ter.\n1.\tI samfunnet 1 (videregående skole cauk)\n2.\tNorge etter 1850 (Norway history after 1850)\n3.\tCamilla Buzzi 2006, Prisoner in our own country\nPrevious Previous post: NORWAY THIMNAK (Norway Parliamentary Election)\nNext Next post: My Personal Chin National Day Message


Donald Trump Jr COVID-19 Zawtnak a Ngei | THE CHIN EXPRESS\nUpdated on November 26, 2020 10:53 am\nDonald Trump Jr COVID-19 Zawtnak a Ngei\nUS President Donald Trump a fa upabik Donald Trump Jr, kum 42 cu tu zarh thokka ahkhan COVID-19 zawtnak nih a phak ve caah atu hi ram a riahnak thlaam ah amah dang tein aa erh, tiah amah aiawh biachimtu nih a thanh.\n“Atutiang ahcun COVID-19 zawt hmelchunhnak (khuh, hromfah, taklinh, thadih, tbk.) zeihmanh a ngei lo, cun COVID-19 zulhphung vialte a zulh peng,” ati.\nDonald Trump Jr hi ramvaih a zuam taktakmi asi. US lawng si loin South Africa ram tiangah ramvaih ah a kal lengmangmi si. Ramvaih le sakah a duh tuk ning hi Laimi nakin a zual deuh.\nDonald Trump Jr hi US President fale lakah COVID-19 in a zawmi 2nak asi. Kan hnu thla ahkhan Trump fahniang Barron Trump, kum 14 zong a rak zaw ve nain a dam colh.\nBiachim a biatak ngaingaimi Donald Trump Jr cu apa mee pek sawmnak tuah lio ah biatak tein a rak cawlcangmi asi.\nDonald Trump Jr hi President cuh a lungchuak pah tiin micheu nih an zumh, amah zong nih a al bal rih lo.\nA nupi Kimberly Guilfoyle zong July thla ah COVID-19 in a rak zaw ve nain a dam cang. Mah lio cun amah cu a rak chawn lo. A nupi hi Fox News ah thawngpang chim rian a rak ṭuanmi si, tu cu ṭuan ti lo.\nNizaan zongah President Trump bawmtu Andrew Giuliani cu COVID-19 in a zaw ve.\nMr. Giuliani cu President Trump pumpak sihni Pu Rudy Giuliani fapa asi. An pafa in President Trump caah rian an ṭuan.\nGiuliani te pafa – Trump caah rianṭuanmi an si\nNizaan (Ningani) ah Mr Giuliani nih, “Ningani zingka ah COVID-19 kaa test i zawtnak ka ngei ve. Atu hi zawt hmelchunhnak tlawmte ka ngei,” tiin Twitter ah a thanh.\nCBS News nih, “atu hi White House ah COVID-19 zawtnak a karh ṭhan i acunglei langhter pafa telh in a tlawmbik White House rianṭuan 6 paoh an zaw cang,” tiah a thanh.\nTu thla thokka ah, White House rianṭuan vialte lutlai a simi Pu Mark Meadows zong COVID-19 in a rak zaw. White House rianṭuan dang zong an rak zaw.\nPresident Trump zong October thla thokka ah COVID-19 in a zaw i Ralkap Sizung ah zaan 3 a rak riak. A thaisung Melania Trump zong a rak zaw ve.\nDonald Trump Jr aa Chuahsual\nKan hnu thla ah Donald Trump Jr cu Fox News nih interview a tuah i COVID-19 zawtnak cu ṭihnung tuk lomi bantukin a rak chim caah soisel a rak tong ngaingai.\n“Media pawl nih COVID-19 mizaw an karhmi lawng biapi in an thanh, mizaw chungin a thimi an tlawm tukmi hi biapi ah an chia lo,” tiin a rak chim.\n“Si cun, ziah a thimi kong an chim ve kun lo? Oh oh, a thimi an um huaha lo khe cuta, ka ti len.\n“Mah zawtnak hi atu cu kan control khawh cang i, a rianṭuan ning kan hngalh cang,” ati.\nNain, cutin bia a chim thla 1 hnu bakah amah a hung tlunh ve cu aa dawhcah lo ngai.\nAtutiang ah COVID-19 in US rammi 11.8 million an zaw cang i ting 2 le cheu leng (253,000) an thi cang.\nNizaan ni 1 chung te lawng hmanh ah, US rammi ting 2 dengmang (192,000) COVID-19 in an zaw.


Hakha Dawrngei Vialte Sin Sawmnak! – Chin World News Evening\nHakha Dawrngei Vialte Sin Sawmnak!\nFebruary 6, 2021 Salai Van Chin News\nHakha Dawrngei vialte sin sawmnak! Ralkap uknak duhlo langhternak caah Hmaizarh nikhat ni zanlei 2:00-5:00 kar dawr khar dih a si lai) Ralkap uknak kan duhlo langhter nak ah a lamkip in a cawlcangmi Nu le Pa hna nan fale nih upatnak kan in pek hna. Hmainawr rih ko hna usi.\nA ra lami cacawn nikhat ni (February 8, 2021) zong, zanlei 2:00-5:00 tiang Hakha khuapi chung ummi zei bantuk dawr paohpaoh zaangfah tein khar cio dih dingin kan in sawm hna. Hramhram in hriamnam he a kan uktu ralkap cozah kan duhlo zia langhternak caah zung riantuan nih an rian tuanlo in an um.\nUmkheng a tummi nih an tum, biachim le catial in a doh mi nih an doh lioah kannih zong kan zapi lungrual tein dawrkhar in kan sining langhter ve hna usi tiah upatnak le bochannak he kan in sawm hna. (Hakha khuapi nih thawng kan theih khawh nakhnga nan fb ah rak post cio hram uh) Credir: CBN\nRelchih: General Min Aung Hlaing Le A Mithim Pawl An Thihter Hna. Nihin uknak latu ralkap cozah duhlonak pakhat ah General Min Aung Hliang le cozah thar a ser mi a mithim pawl an thi tiah ruakkuang ser in an khanghnak a si.\nHihi ralkap cozah duhlonak ca ah an tuah mi a si i, Yangon khua South Okkalarpa ah an tuah mi a si. Note: Mah hi an thi taktak tinak cu si loin zeitlukin dah an thlituahmi cungah huatnak le duhlonak in a khat timi hmuhsaknak caah atu bantukin an tuahnak a si.\nTuzan Thantlang Mipi Thil Tuah Cu Uar An Um Tuk\nTutan Biden Bawmhnak Ah Laimi Dam Deuh Kan I Tel Lo Kho, A Ruang